«Ο λόφος του Στρέφη ελεύθερος θα μείνει, τσιφλίκι κανενός δεν πρόκειται να γίνει» | Η Εφημερίδα των Συντακτών\nΣε πορεία ενάντια στην ανάπλαση του λόφου Στρέφη με την παράδοσή του σε ιδιωτικές εταιρείες προχώρησαν σήμερα το μεσημέρι δεκάδες πολίτες στο κέντρο της Αθήνας.\n«Ο λόφος του Στρέφη ελεύθερος θα μείνει, τσιφλίκι κανενός δεν πρόκειται να γίνει» και «οι πόλεις μας θα γίνουν μοντέρνες φυλακές, αν δεν αντισταθούμε σε όλες τις γειτονιές» φώναξαν, μεταξύ άλλων, οι διαδηλωτές και οι διαδηλώτριες.\nΑκολούθησε ενημέρωση και συζήτηση στο θεατράκι του λόφου για τις εξελίξεις και για τη διοργάνωση μελλοντικών δράσεων.\n[Αθήνα] Από την πορεία στα Εξάρχεια για την υπεράσπιση του λόφου Στρέφη και την συνέλευση που πραγματοποιείται τώρα #antireport #laf_portal pic.twitter.com/ebl2AtpQWn\n— Land & Freedom (@laf_portal) November 13, 2021\nΗ ανακοίνωση-κάλεσμα της ανοιχτής συνέλευσης για την υπεράσπιση του Λόφου έχει ως εξής:\nΙδιωτικοποίηση - Περίφραξη - Επιτήρηση\nΗ Prodea Investments είναι η μεγαλύτερη εγχώρια εταιρεία επενδύσεων ακίνητης περιουσίας. Πρόκειται για συνέχεια της αμαρτωλής ΕΘΝΙΚΗ ΠΑΝΓΑΙΑ (θυγατρική της Εθνικής Τράπεζας) με τις 22 ποινικές διώξεις εναντίον στελεχών της για το οικονομικό έγκλημα της κατάχρησης Δημοσίου χρήματος. Οι διωκόμενοι τη γλίτωσαν λόγω παραγραφής όταν η κυβέρνηση Μητσοτάκη πέρασε φωτογραφική Π.Ν.Π. εν μέσω πανδημίας.\nΗ UNISON - ISS έχει προνομιακή σχέση με το Δήμο Αθηναίων και επί δημαρχίας Μπακογιάννη έχει αναλάβει σχεδόν όλα τα έργα του. Πιθανότατα θα της παραχωρηθεί το Βυζαντινό, η καθαριότητα και η επιτήρηση του Λόφου. Αφού θα έχει προηγουμένως τσιμεντώσει μονοπάτια, κόψει δέντρα, τοποθετήσει κάμερες, κάγκελα και φυλάκια για τον έλεγχο της εισόδου θα μπορεί ανεμπόδιστα να εκμεταλλεύεται τους εργαζόμενους/ες και να επιτηρεί τους χώρους γύρω απ' το μαγαζί της.\nΗ ενορχήστρωση της ιδιωτικοποίησης απ' το Δήμο Αθηναίων\nΟ Δήμος Αθηναίων με την ανάπλαση του Στρέφη στοχεύει να αλλάξει το δημόσιο χαρακτήρα του Λόφου και να τον μετατρέψει σ' ένα περιφραγμένο οικόπεδο ιδιωτικών συμφερόντων.\nΜε πρόσχημα τη βελτίωση του λόφου και τα αντιπλημμυρικά, ανοίγει τις πόρτες σε πολυεθνικές να αναλάβουν όχι μόνο τα έργα αλλά και τη διαχείρηση των δημόσιων χώρων. Το δημοτικό πρόγραμμα «Υιοθέτησε τη πόλη σου» μέσα από το οποίο γίνεται η ανάπλαση του Λόφου, δημιουργεί συμπράξεις δημόσιου-ιδιωτικού τομέα (ΣΔΙΤ) και όπως αντίστοιχα προγράμματα νεοφιλελεύθερης κοπής, κοινωνικοποιεί τα κόστη και ιδιωτικοποιεί τα κέρδη.\nΟ Δήμος προαναγγέλλει την έναρξη των εργασιών μέχρι το τέλος του χρόνου. Ωστόσο, μέχρι να ολοκληρωθεί το έργο, έχει να μπει μπόλικο νερό στ' αυλάκι. Αυτό σημαίνει πως ο Λόφος θα πρέπει πρώτα να νεκρώσει, να αποστειρωθεί απ' τις υφιστάμενες χρήσεις του και ο κόσμος να αποξενωθεί από την παλιά εικόνα του. Τα πρώτα - σημαντικά - βήματα έχουν ήδη γίνει με τη διαρκή και προκλητική παρουσία των ΔΡΑΣΗ και ΟΠΚΕ, που τραμπουκίζουν συστηματικά όποια παρουσία στο Λόφο δεν ταιριάζει με τα κυρίαρχα πρότυπα.\nΑν τα έργα ξεκινήσουν, τότε με πρόσχημα την προστασία των μηχανημάτων και την ασφάλεια των επισκεπτών από τα έργα, ο Λόφος θα μετατραπεί σε ένα απέραντο εργοτάξιο, περιφραγμένο με λαμαρίνες, αντίστοιχο με τα εργοτάξια για την κατασκευή των σταθμών μετρό. Μπροστάσε αυτήν την επικίνδυνη εξέλιξη, είναι στο χέρι μας να αντισταθούμε σε οποιαδήποτε προσπάθεια περίφραξης και αποκλεισμού μας από το Λόφο και να μπλοκάρουμε την ανάπλαση πριν ξεκινήσουν τα έργα.\nΘέλουμε έναν ανοιχτό Λόφο Στρέφη, ελεύθερα προσβάσιμο για δημόσια χρήση ντόπιων και μεταναστών δίχως αποκλεισμούς και εξαιρέσεις. Θα υπερασπιστούμε την άγρια φύση του: άγρια για τα ζώα που ζουν ελεύθερα και όχι σε κλουβιά, άγρια για τους ανθρώπους που βρίσκουν ένα καταφύγιο στην μητρόπολη, άγρια σε αντίθεση με την κόμμενη και ραμμένη στα μέτρα του κυριλέ αστικού πάρκου μόνο για "εξημερωμένους".\nΕΞΩ ΟΙ ΕΤΑΙΡΕΙΕΣ ΑΠ' ΤΟΥΣ ΔΗΜΟΣΙΟΥΣ ΧΩΡΟΥΣ\nΚΑΤΩ ΤΑ ΞΕΡΑ ΣΑΣ ΑΠ' ΤΟ ΣΤΡΕΦΗ


Caprice HELINA Black - Δωρεάν Αποστολή στο Spartoo.gr ! - Παπούτσια Derby Woman 57,40 €\nΗ μάρκα Caprice παρουσιάζει την εμπειρία και τη γνώση της σε στυλ και υλικά με το μοντέλο Helina. To μαύρο χρώμα του μας επιτρέπει να το συνδυάσουμε εύκολα με όλες τις εμφανίσεις μας. Το δερμάτινο στέλεχος και η εξωτερική συνθετική σόλα του, προσφέρουν άνεση και ποιότητα. Η γυναίκα της πόλης έχει μάτια μόνο γι' αυτό!


Jean Pierre Moueix (6)\nChateau De Sales Pomerol 2015 Ερυθρός\nΤο Château Gazin βρίσκεται στο βορειοανατολικό τμήμα του οροπεδίου Pomerol, ανάμεσα στο Châteaux Petrus και το Lafleur-Gazin, σε ένα terroir από χαλίκι Gunzian με υπέδαφος μπλε και πράσινου πηλού με οξείδια σιδήρου. Ο αμπελώνας διαχειρίζεται με φιλική προς το περιβάλλον προσέγγιση: όργωμα, οργανικά λιπάσματα, ελάχιστη χρήση φυτοφαρμάκων. Οι παραδοσιακές τεχνικές και η σύγχρονη γνώση εφαρμόζονται εξίσου τόσο στον αμπελώνα όσο και στο οινοποιείο, για να διασφαλιστεί σταθερή υψηλή ποιότητα και έκφραση του terroir. Μετά τη χειρωνακτική συγκομιδή, τα σταφύλια οινοποιούνται σε μικρές δεξαμενές ...\nTο Pomerol είναι ένα από τα πιο διάσημα κρασιά της περιοχής του Μπορντό. Είναι μια μικρή περιοχή γνωστή για τα υψηλής ποιότητας κρασιά που παράγονται κυρίως από το σταφύλι Merlot. Το Château Beau Soleil κατασκευάζει τα κρασιά τους από ένα μικρό οικόπεδο 3,5 εκταρίων του Merlot.


ΟΙΚΟΝΟΜΙΚΗ ΘΕΩΡΙΑ: Αναζητώντας και Διαπιστώνοντας. Τιμητικός Τόμος για τον Ομ\nΤιμητικός Τόμος για τον Ομότιμο Καθηγητή Οικονομικής Θεωρίας Γεώργιο Θ. Χατζηκωνσταντίνου αποτελεί το επιστέγασμα μίας μακράς ακαδημαϊκής πορείας του τιμώμενου, η οποία όμως εξακολουθεί να βρίσκεται σε διαρκή εξέλιξη. Ειδικότερα, ο Γεώργιος Θ. Χατζηκωνσταντίνου συνεχίζει να παρεμβαίνει με τον γραπτό και προφορικό του λόγο στη δημόσια ζωή, ωθώντας προς έναν διαρκή αναστοχασμό για τον ρόλο και τη σημασία της οικονομικής επιστήμης ως ερμηνευτικού εργαλείου του σύγχρονου πολιτισμού. Την ίδια στιγμή, αποτελεί και ένα εκδοτικό γεγονός, καθώς δίνει τη δυνατότητα να αναλυθούν και να συζητηθούν ζητήματα που αφορούν την οικονομία σε εθνικό και παγκόσμιο επίπεδο υπό μία ολιστική προσέγγιση κατανόησης που ξεπερνά τα στενά ερμηνευτικά όρια της νεοκλασικής οικονομική θεωρίας.\nΟ Τιμητικός Τόμος είναι βέβαιο ότι θα αποτελέσει ένα πεδίο ενδυνάμωσης του επιστημονικού διαλόγου σε διττό επίπεδο. Αφενός θα ενισχύσει τη συζήτηση για τον σκοπό της οικονομικής επιστήμης και τις παραγωγικές και καταναλωτικές δυνατότητες της σύγχρονης παγκόσμιας οικονομίας υπό το πρίσμα των περιβαλλοντικών επιπτώσεων. Αφετέρου θα εμπλουτίσει τον διάλογο για τα αξιακά πρότυπα που διαμορφώνει η οικονομική επιστήμη στο πεδίο των οικονομικών επιλογών των συμμετεχόντων αλλά και των κυρίαρχων αφηγήσεων για τη σκοπιμότητα των οικονομικών πολιτικών. Τα ζητήματα που προαναφέρθηκαν και εξετάζονται αναλυτικά στον Τιμητικό Τόμο θα μπορούσαν να συνοψιστούν στην εξής ρήση του τιμώμενου: «Ό,τι πολυπλοκοποιείται εξελίσσεται και ό,τι εξελίσσεται πολυπλοκοποιείται».\nΕπιστημονική Επιμέλεια: Καθηγητής Νικόλαος Βαρσακέλης, Αριστοτέλειο Πανεπιστήμιο Θεσσαλονίκης - Καθηγητής Ευάγγελος Δρυμπέτας, Κοσμήτορας της Σχολής Κοινωνικών, Πολιτικών και Οικονομικών Επιστημών Δημοκρίτειου Πανεπιστήμιου Θράκης - Αναπληρωτής Καθηγητής Σπυρίδων Α. Ρουκανάς, Συντονιστής της Έκδοσης, Πανεπιστήμιο Πειραιώς - Καθηγητής Παντελής Σκλιάς, Πρύτανης, Πανεπιστήμιο Νεάπολις Πάφος - Καθηγητής Κωνσταντίνος Χαζάκης, Πρόεδρος του Τμήματος Οικονομικών Επιστημών, Δημοκρίτειου Πανεπιστήμιου Θράκης.\nΣχολιασμός Θέματος «ΟΙΚΟΝΟΜΙΚΗ ΘΕΩΡΙΑ: Αναζητώντας και Διαπιστώνοντας. Τιμητικός Τόμος για τον Ομότιμο Καθηγητή Οικονομικής Θεωρίας Γεώργιο Θ. Χατζηκωνσταντίνου»


Θα πρέπει να μου σκοτώσουν τα παιδιά - Περιστατικό bullying σε μαθητές δημοτικού σχολείου στη Νάξο - istioforos news Θα πρέπει να μου σκοτώσουν τα παιδιά - Περιστατικό bullying σε μαθητές δημοτικού σχολείου στη Νάξο - istioforos news\nΕΛΛΑΔΑ - 4 Ιουν 2019 - 4:56 μ.μ.\nΘα πρέπει να μου σκοτώσουν τα παιδιά - Περιστατικό bullying σε μαθητές δημοτικού σχολείου στη Νάξο\nΠεριστατικά μπούλιγκ (bullying) σε μαθητές του δημοτικού σχολείου της Απειράνθου της Νάξου καταγγέλλει μητέρα δύο ανήλικων αγοριών.\n«Θα εξαντλήσω κάθε περιθώριο γιατί δεν μπορώ πλέον να βλέπω τα παιδιά μου να υποφέρουν φοβισμένα και απομονωμένα. Φοβάμαι ακόμα και για τη σωματική τους ακεραιότητα. Θα πρέπει να μου σκοτώσουν τα παιδιά για να λάβουν τα μέτρα τους; Τόσα γίνονται κάθε μέρα… Εάν δεν υπάρξει λύση με συνεννόηση θεωρώ υποχρέωση μου να προσφύγω στη δικαιοσύνη. Σίγουρα δε φταίνε τα παιδιά για τη συμπεριφορά τους αλλά οι γονείς είναι αυτοί οι οποίοι θα πρέπει να θέσουν τα όρια αυτής της συμπεριφοράς» σημειώνει η μητέρα των δυο 9χρονων αγοριών.\nItem Reviewed: Θα πρέπει να μου σκοτώσουν τα παιδιά - Περιστατικό bullying σε μαθητές δημοτικού σχολείου στη Νάξο Rating: 5 Reviewed By: istioforos news


Μάζης: «Απέναντι σε μία ομάδα που γνωρίζουμε» - Onsports.gr\nΈφη Χρυσανθοπούλου 16 Οκτωβρίου 2011, 20:21\nΜάζης: «Απέναντι σε μία ομάδα που γνωρίζουμε»\nΜούντβα, Ριέκα και Βουλιαγμένη θα βρεθούν στο… δρόμο του Ολυμπιακού στο Τσάμπιονς Λιγκ, με την ιδιαιτερότητα πως για πρώτη φορά στη διοργάνωση, στον Όμιλο των «16» κληρώνονται ομάδες από την ίδια χώρα.\nΟ πολίστας του Ολυμπιακού, Δημήτρης Μάζης μίλησε για αυτήν την ιδιαιτερότητα και για τη δυσκολία του Ομίλου, αναφέροντας: «Είναι η πρώτη φορά που δύο ομάδες από την ίδια χώρα κληρώνονται στον ίδιο Όμιλο. Η Ριέκα είναι η καλύτερη ομάδα, ενώ δεν ξέρω σε ποια κατάσταση βρίσκεται η Μπούντβα, εάν έχει αποδυναμωθεί και σε ποιο βαθμό. Την πρώτη αγωνιστική πάντως, θα βρεθούμε απέναντι σε μία ομάδα που γνωρίζουμε».\nΓια τον Δημήτρη Μάζη, πάντα ένα παιχνίδι με τη Βουλιαγμένη είναι ιδιαίτερο, αφού η ομάδα του Λαιμού τον ανέδειξε ως παίκτης, ο ίδιος τονίζει: «Έχει πάψει να αποτελεί η ιδιαιτερότητα ένα ματς με τη Βουλιαγμένη. Η Βουλιαγμένη μου λέει πολλά, αισθάνομαι πράγματα αλλά η Βουλιαγμένη που ήμουν εγώ δεν έχει καμία σχέση με τη σημερινή».


200 James St, Toowoomba, Αυστραλία\nΤο Asters On James Motor Inn είναι ένα κατάλυμα 3-αστέρων που βρίσκεται περίπου 8 χλμ μακριά από Murphys Creek. Το κεντρικό ξενοδοχείο αποτελεί παράδειγμα αρχιτεκτονικής σε αυτοκρατορικό στιλ στην πόλη Toowoomba.\nΤο κατάλυμα βρίσκεται 3.8 χλμ μακριά από Japanese Garden. Απέχει περίπου 5 χλμ από το κέντρο της πόλης Toowoomba.\nΟι επισκέπτες μπορούν να απολαύσουν πολυτελή δωμάτια δωμάτια τα οποία διαθέτουν ρύθμιση κλιματισμού, καλωδιακή τηλεόραση με ταινίες κατά παραγγελία, χώρο τραπεζαρίας, εξοπλισμό σιδερώματος και hi-fi. Τα δωμάτια είναι εξοπλισμένα με φούρνο μικροκυμάτων, βραστήρα και σκεύη κουζίνας και έχουν ιδιωτικά μπάνια με μπανιέρα σπα, τζακούζι και μεγάλες πετσέτες μπάνιου.\nΜεγάλη ποικιλία πιάτων σερβίρεται στα Grill'd και Angelo's House, που βρίσκονται σε απόσταση 5 λεπτών με τα πόδια.\nΤο αεροδρόμιο Toowoomba βρίσκεται γύρω στα 5 χλμ μακριά.\nΤο κατάλυμα παρέχει δωρεάν ιδιωτικό χώρο στάθμευσης αυτοκινήτων, αποθήκευση αποσκευών και ειδική αίθουσα καπνίσματος.\nLittle Legs Play Cafe - ΚΛΕΙΣΤΟ 750 μ\nLaurel Bank Park 800 μ\nJapanese Garden 3.8 χλμ\nSalt Caves 150 μ\nCobb+Co Museum 2.3 χλμ\nEmpire Theatre 1.1 χλμ\nAsters On James Motor Inn, Αυστραλία\nThe Abbott Boutique Hotel Κερνς\nAquarius On The Beach Τάουνσβιλ\nΞενοδοχείο επιπλωμένων διαμερισμάτων Pillmayken Apart&spa, Mar de Las Pampas – Αργεντινή\nΞενοδοχείο Nostos ****, Ρέθυμνο – Ελλάδα\nΞενοδοχείο Koi Mahik ***, Ελ Καλαφάτε – Αργεντινή\nΞενοδοχείο Nh City *****, Μπουένος Άιρες – Αργεντινή\nΒίλα Pantelis, Ελεύθερνα – Ελλάδα\nΞενοδοχείο Metropol Sea Golden Bay ***, Γεωργιούπολη – Ελλάδα\nΞενοδοχείο Alexander Beach & Village *****, Μάλια – Ελλάδα\nΞενοδοχείο Hotel Marios, Φλωρεντία – Ιταλία\nΞενοδοχείο Zulum Beach Club And Cabanas ***, Tulum – Μεξικό\nΞενοδοχείο River ****, Γάνδη – Βέλγιο\nΞενοδοχείο West County **, Δουβλίνο – Ιρλανδία\nΔιαμέρισμα Chateau Rosedale, Μόντρεαλ – Καναδάς\nΞενοδοχείο Marble ****, Κωνσταντινούπολη – Τουρκία\nΞενοδοχείο Dream Bosphorus ***, Κωνσταντινούπολη – Τουρκία\nΞενοδοχείο Centrum ***, Κωνσταντινούπολη – Τουρκία


Η «Κλίμαξ» προς τη Θέωση - ΕΚΚΛΗΣΙΑ ONLINE\nΤρίτη, 30 Μαρτίου 2021 10:34\nΑρχική » ΝΕΑ » Η «Κλίμαξ» προς τη Θέωση\nΗ «Κλίμαξ» (κλίμακα, σκάλα) του οσίου Ιωάννου του Σιναΐτου, «Λόγος Ασκητικός, επονομαζόμενος Πλάκες Πνευματικαί», καταγράφει την πορεία του ανθρώπου προς τη θέωση ως ανάβαση σε μια σκάλα προς τον ουρανό.\nΤο έργο διαιρείται σε τριάντα κεφάλαια, τα οποία ωσάν βαθμίδες κλίμακος, αναβιβάζουν όσους τα ακολουθούν από τα χαμηλότερα στα υψηλότερα, από τα πρώτα στάδια στα τελειότερα της πνευματικής ζωής· συνιστά μια «ουρανοδρόνο κλίμακα», έναν πολύτιμο οδηγό – εγχειρίδιο όχι μόνο για μοναχούς, αλλά για όλους τους πιστούς κάθε εποχής.\nΤο έργο συνέγραψε ο όσιος Ιωάννης, ηγούμενος της Μονής του Σινά, κατά παραγγελία του οσίου Ιωάννου, ηγουμένου της Ραιθού. Ο όσιος Ιωάννης ο Σιναΐτης, ή Ιωάννης της Κλίμακος (6ος αι.), μετέβη στην έρημο του Σινά σε ηλικία 16 ετών. Μετά το θάνατο του Γέροντά του, αποσύρθηκε σε ασκητικό σπήλαιο και άσκησε την ησυχαστική ζωή επί 40 έτη. Σε προχωρημένη ηλικία τον αναβίβασαν σε ηγούμενο της Μονής του Σινά. Κοιμήθηκε την 30η Μαρτίου του 600, σε ηλικία 75 ετών.\n1. Περί αποταγής. Αναχώρηση από τον κόσμο είναι το να μισήσεις με τη θέλησή σου πράγματα επαινετά για να επιτύχεις τα υπέρ φύσιν. Όλοι όσοι εγκατέλειψαν πρόθυμα τα βιοτικά, το έπραξαν αναμφιβόλως ή για τη μέλλουσα βασιλεία ή για τα πολλά τους αμαρτήματα ή για την αγάπη του Θεού.\n2. Περί απροσπαθείας. Όποιος μίσησε τον κόσμο, αυτός γλίτωσε από τη λύπη. Ενώ εκείνος που έχει «προσπάθεια» (= η μετά πάθους προσκόλληση) σε κάποιο από τα υλικά και ορατά, δεν έχει λυτρωθεί ακόμη από τη λύπη.\n3. Περί ξενιτείας. Είναι η οριστική εγκατάλειψη όλων εκείνων που υπάρχουν στην πατρίδα μας και που μας εμποδίζουν να επιτύχουμε τον ευσεβή σκοπό της ζωής μας. Η ξενιτεία είναι ζωή μυστική, σκοπός που δεν βλέπεται, όρεξη της ευτελείας.\n4. Περί υπακοής. Υπακοή σημαίνει ενταφιασμός της δικής μας θελήσεως και ανάσταση της ταπεινώσεως. Σημαίνει να αποθέσουμε τη δική μας διάκριση στην πλούσια διάκριση του Γέροντος.\n5. Περί μετανοίας. Μετάνοια σημαίνει ανανέωση του βαπτίσματος, συμφωνία με τον Θεό για νέα ζωή. Μετάνοια σημαίνει σκέψη αυτοκατακρίσεως, αμεριμνησία για όλα τα άλλα και μέριμνα για τη σωτηρία του εαυτού μας.\n6. Περί μνήμης θανάτου. Η μνήμη του θανάτου είναι καθημερινός θάνατος. Και η μνήμη της εξόδου μας από τη ζωή αυτή, είναι συνεχής στεναγμός.\n7. Περί του χαροποιού πένθους. Να κρατάς σφικτά τη μακαρία χαρμολύπη, η οποία προέρχεται από την ευλογημένη κατάνυξη· και ακατάπαυστα να την καλλιεργείς μέχρις ότου σε ανυψώσει από τα γήινα και σε παρουσιάσει καθαρό εμπρός στον Χριστό.\n8. Περί αοργησίας. Αοργησία σημαίνει ακόρεστη επιθυμία για ατιμία, όμοια με την απέραντη επιθυμία των κενοδόξων για έπαινο. Αοργησία σημαίνει νίκη κατά της ανθρώπινης φύσεως, που φαίνεται με την αναισθησία απέναντι στις ύβρεις.\n9. Περί μνησικακίας. Μνησικακία σημαίνει κατάληξη του θυμού, φύλακας των αμαρτημάτων, μίσος της δικαιοσύνης, απώλεια των αρετών, δηλητήριο της ψυχής, σαράκι του νού.\n10. Περί καταλαλιάς. Καταλαλιά σημαίνει γέννημα του μίσους, ασθένεια λεπτή, αλλά και παχειά· παχειά βδέλλα, κρυμμένη και αφανής, που απορροφά και εξαφανίζει το αίμα της αγάπης. Σημαίνει υπόκριση αγάπης, αιτία της ακαθαρσίας.\n11. Περί πολυλογίας και σιωπής. Η πολυλογία είναι η καθέδρα της κενοδοξίας. Καθισμένη επάνω της η κενοδοξία προβάλλει και διαφημίζει τον εαυτό της. Είναι σημάδι αγνωσίας, θύρα της καταλαλιάς, οδηγός στα ευτράπελα, πρόξενος της ψευδολογίας, σκορπισμός της κατανύξεως.\n12. Περί ψεύδους. Κανείς συνετός άνθρωπος ας μη θεωρεί μικρό το αμάρτημα του ψεύδους, διότι το Πανάγιον Πνεύμα εξέδωσε εναντίον του την πιο φοβερή απόφαση: «Απολείς πάντας τους λαλούντας το ψεύδος» (Ψλ. 5,7).\n13. Περί ακηδίας. Ακηδία σημαίνει παράλυση της ψυχής και έκλυση του νού, οκνηρία και αδιαφορία προς την άσκηση. Φέρνει ατονία την ώρα της ψαλμωδίας και αδυναμία την ώρα της προσευχής.\n14. Περί γαστριμαργίας. Γαστριμαργία είναι η υποκριτική συμπεριφορά της κοιλίας, η οποία, ενώ είναι χορτασμένη, φωνάζει πως είναι ενδεής· και ενώ είναι παραφορτωμένη μέχρι διαρρήξεως, ανακράζει ότι πεινά. Γαστριμαργία είναι μία απάτη των οφθαλμών.\n15. Περί αγνείας. Αγνεία σημαίνει απόκτηση της ασωμάτου φύσεως· ζηλευτός οίκος του Χριστού και επίγειος ουρανός της καρδιάς· υπερφυσική απάρνηση της ανθρωπίνης φύσεως.\n16. Περί φιλαργυρίας (καθώς και περί ακτημοσύνης). Η φιλαργυρία είναι προσκύνηση των ειδώλων, θυγατέρα της απιστίας, προφασίστρια νόσων, μάντης γηρατειών, υποβολεύς ανομβρίας.\n17. Περί αναισθησίας (για τη νέκρωση της ψυχής και για το θάνατο του νού, προ του σωματικού θανάτου). Η αναλγησία είναι πολυκαιρισμένη και μονιμοποιημένη αμέλεια, ναρκωμένη σκέψη, γέννημα των «προλήψεων». Είναι θύρα της απογνώσεως.\n18. Περί ύπνου και προσευχής. Ο ύπνος είναι σπουδαίο συστατικό της φύσεώς μας, απεικόνιση του θανάτου, αργία των αισθήσεων. Είναι μεν ένας, αλλά έχει πλείστες αιτίες και αφορμές.\n19. Περί αγρυπνίας. Ο άγρυπνος οφθαλμός εξάγνισε το νού, ενώ ο πολύς ύπνος πώρωσε την ψυχή. Η αγρυπνία είναι θραύση της σαρκικής πυρώσεως, φυγαδευτήριο των αισχρών φαντασιών.\n20. Περί δειλίας. Η δειλία είναι νηπιακή συμπεριφορά μιάς ψυχής που γέρασε στην κενοδοξία. Η δειλία είναι απομάκρυνση της πίστεως, με την ιδέα ότι αναμένονται απροσδόκητα κακά.\n21. Περί κενοδοξίας. Η κενοδοξία είναι ως προς μεν τη μορφή, μεταβολή της φυσικής τάξεως και διαστροφή των καλών ηθών και παρατήρηση παντός αξιομέμπτου πράγματος. Ως προς δε την ποιότητα, σκορπισμός των καμάτων, δόλιος κλέπτης του θησαυρού.\n22. Περί υπερηφανείας. Η υπερηφανεία είναι άρνηση του Θεού, εφεύρεση των δαιμόνων, εξουδένωση των ανθρώπων, μητέρα της κατακρίσεως, απόγονος των επαίνων, απόδειξη ακαρπίας.\n23. Περί λογισμών βλασφημίας. Από δηλητηριώδη ρίζα (τη μολυσμένη υπερηφάνεια) προέρχεται η ανέκφραστη βλασφημία. Είναι εχθρός και αντίπαλος φοβερότερος από κάθε άλλον.\n24. Περί πραότητος και απλότητος. Η πραότητα είναι μια αμετακίνητη κατάσταση του νού, που παραμένει η ίδια και στις τιμές και στις περιφρονήσεις. Σημαίνει το να προσεύχεσαι ειλικρινώς για τον πλησίον σου.\n25. Περί ταπεινοφροσύνης. Η ταπεινοφροσύνη είναι ανώνυμη χάρη της ψυχής, η οποία μπορεί να ονομασθεί μόνο από όσους τη δοκίμασαν εκ πείρας. Είναι ανέκφραστος πλούτος, ονομασία του Θεού, δωρεά του Θεού.\n26. Περί διακρίσεως (περί διακρίσεως λογισμών και παθών και αρετών). Στους μεν αρχαρίους είναι η ορθή επίγνωση του εαυτού τους· στους μεσαίους είναι η νοερά αίσθηση· στους δε τελείους είναι η γνώση που έχουν από θεική έλλαμψη.\n27. Περί ησυχίας (για την ιερά «ησυχία», τη σωματική και την ψυχική). Αρχή της ησυχίας είναι το να αποκρούει κανείς τους κτύπους (των δαιμόνων), διότι του ταράζουν τον βυθό (της καρδίας).\n28. Περί προσευχής. Ως προς την ποιότητά της, είναι συνουσία και ένωση του ανθρώπου με τον Θεό· ως προς την ενέργειά της, σύσταση και διατήρηση του κόσμου, συμφιλίωση με τον Θεό, μητέρα των δακρύων, έργο των Αγγέλων, τροφή όλων των ασωμάτων.\n29. Περί απαθείας. Δεν είναι τίποτε άλλο παρά «εγκάρδιος ουρανός του νοός», ο οποίος λογαριάζει για παιγνίδια τις πανουργίες των δαιμόνων. Αυτή λοιπόν η απάθεια, «η τελεία των τελείων ατέλεστος τελειότης», αγιάζει τον νού και τον αρπάζει από τα υλικά.\n30. Περί αγάπης, ελπίδος και πίστεως. Η μία, η πίστη, δύναται να επιτελέσει τα πάντα. Η άλλη, η ελπίδα, περικυκλώνει με το έλεος του Θεού και δεν καταισχύνει τον ελπίζοντα. Και η τρίτη, η αγάπη, δεν πέφτει ποτέ από το ύψος της. Αυτός που θέλει να ομιλεί για την αγάπη είναι σαν να επιχειρεί να ομιλεί για τον ίδιο τον Θεό.\nΑΓΙΟΥ ΑΝΝΟΥ ΤΟΥ ΣΙΝΑΪΤΟΥ, Kλῖμαξ. Εἰσαγωγή–κείμενον–μετάφρασις–σχόλια–πίνακες ὑπό ἀρχιμ. Ἰγνατίου, 3η ἔκδ. (Ὠρωπός: Ἱ. Mονή τοῦ Παρακλήτου, 1986). Ἀπόσπασμα]\n8 μήνες πριν Γράφει το ΕΚΚΛΗΣΙΑ ONLINE, ΝΕΑHot News, Άγιος Ιωάννης Κλίμακος\nΖΑΜΠΙΑΣ: Θυμόμαστε εκείνους που διαφύλαξαν την γλώσσα και την ελληνική συνείδησηΟ Αρχιεπισκοπικός Επίτροπος Καμπέρας στον Έλληνα Πρέσβη


Εμβολιασμός: Άνοιξε συζήτηση για 4η δόση – Σενάριο λήξης πιστοποιητικών ως κίνητρο για αναμνηστική δόση | Nitro.gr\nΕμβολιασμός: Άνοιξε συζήτηση για 4η δόση - Σενάριο λήξης πιστοποιητικών ως κίνητρο για αναμνηστική δόση\nΈχει αυξηθεί ο εμβολιασμός πρώτης δόσης τις τελευταίες ημέρες\nΔεν έχει συμπληρωθεί εβδομάδα ο εμβολιασμός για την αναμνηστική τρίτη/δεύτερη δόση και ήδη υπάρχει μια συζήτηση για την πιθανότητα να υπάρξει ανάγκη για 4η δόση μετά από ένα εξάμηνο. Ο Γενικός Γραμματέας Πρωτοβάθμιας Φροντίδας του υπουργείου Υγείας, κ. Μάριος Θεμιστοκλέους, μίλησε στην εκπομπή Αταίριαστοι στον ΣΚΑΪ και ρωτήθηκε για την 4η δόση, αλλά και για την πληροφορία πως μπορεί να λήξουν κάποια πιστοποιητικά εμβολιασμού ώστε να παρακινηθεί κόσμος να κάνει την αναμνηστική δόση, ιδίως ηλικιών 65 ετών και πάνω.\nΟ κ. Θεμιστοκλέους αναφέρθηκε αναλυτικά στην ανάγκη της αναμνηστικής δόσης, ειδικά σε ευπαθείς ομάδες και ηλικιωμένους και με τα λεγόμενα του άφησε ανοιχτό ενδεχόμενο να λήγει το πιστοποιητικό εμβολιασμού ως κίνητρο.\n«Είναι σημαντικό τα άτομα άνω των 60 να κάνουν την τρίτη δόση. Σε αυτές τις ηλικίες φθίνει ο αρχικός εμβολιασμός. Το ίδιο και ευπαθείς ομάδες και ανοσοκατεσταλμένοι. Συνεχίζεται κανονικά η επιχείρηση “Ελευθερία”, το σύστημα υγείας βγάζει κανονικά πάνω από 300 κινητές μονάδες εμβολιασμού. Μερικές φορές καταβάλλουμε μεγάλη προσπάθεια για να πετύχουμε 10 και 20 εμβολιασμούς.\nΔεν έχει ξεκαθαρίσει, αλλά λογικά μέχρι στιγμής μάλλον δε θα χρειαστεί τέταρτη δόση. Τα μέχρι στιγμής στοιχεία δείχνουν ότι με τρίτη δόση αποκτάς έναν βαθμό ανοσίας. Έχει ανοίξει η συζήτηση για τη λήξη πιστοποιητικών, σε διοικητικό και επιστημονικό επίπεδο. Η Γαλλία προχώρησε σε λήξη στους άνω των 65, γίνεται μια συζήτηση σε επίπεδο υπουργών στην Ε.Ε., αν δεν υπάρχει απόφαση τις επόμενες ημέρες, μπορεί και η χώρα να προχωρήσει σε διαφορετική κατεύθυνση».\nΟ εμβολιασμός δείχνει αυξητικές τάσεις από τη Δευτέρα που ξεκίνησαν τα νέα μέτρα, ιδίως σε όσους δεν είχαν κάνει καν πρώτη δόση. Ο κ. Θεμιστοκλέους διευκρίνισε πότε θα είναι διαθέσιμα ραντεβού στην πλατφόρμα για όσους έχουν κάνει τα εμβόλια δύο δόσεων.\n«Έχουμε 225.000 με 230.000 ραντεβού πρώτης δόσης και περίπου 300.000 ραντεβού τρίτης δόσης τις τελευταίες 10 μέρες. Το βλέπετε κι από τους αριθμούς που ανακοινώνουμε πως έχουν αυξηθεί. Έχουμε φτάσει στους 55.000 εμβολιασμούς την ημέρα, ενώ πριν λίγες ημέρες είχαν μειωθεί στους 20.000 εμβολιασμούς την ημέρα. Αυτό είναι πολύ καλό, το ζητούμενο είναι αυτό να συνεχιστεί περά από αυτή την εβδομάδα και να το δούμε να αναπτύσσεται πέρα από τις 10 ή 20 μέρες, είναι πολύ σημαντικό.\nΗ πλατφόρμα για την τρίτη δόση θα ανοίγει στους 5,5 μήνες για να κάνεις εμβόλιο στους 6 μήνες, θα ανακοινώσουμε τη Δευτέρα την ακριβή ημερομηνία που ανοίγει η πλατφόρμα για την τρίτη δόση, θέλει μικρή τεχνική προσαρμογή».\n3Η ΔΟΣΗ ΑΝΤΙΕΜΒΟΛΙΑΣΤΕΣ ΕΜΒΟΛΙΟ ΚΟΡΟΝΟΪΟΣ ΜΕΤΡΑ ΠΙΣΤΟΠΟΙΗΤΙΚΟ ΕΜΒΟΛΙΑΣΜΟΥ


ΠΩΣ ΝΑΑΝΑΤΡΕΨΕΤΕ ΤΟΥΣILLUMINATI - PDF\nΠΩΣ ΝΑΑΝΑΤΡΕΨΕΤΕ ΤΟΥΣILLUMINATI\nDownload "ΠΩΣ ΝΑΑΝΑΤΡΕΨΕΤΕ ΤΟΥΣILLUMINATI"\n1 ΠΩΣ ΝΑΑΝΑΤΡΕΨΕΤΕ ΤΟΥΣILLUMINATI Will, Chino, Saudade, Mamos\n3 ΠΩΣ ΝΑΑΝΑΤΡΕΨΕΤΕ ΤΟΥΣILLUMINATI Will, Chino, Saudade, Mamos Μετάφραση: Morgan S. Bailey\n5 ΠΕΡΙΕΧΟΜΕΝΑ ΣΗΜΕΙΩΜΑ ΤΟΥ ΜΕΤΑΦΡΑΣΤΗ...5 ΕΙΣΑΓΩΓΗ ΑΠΟ ΠΟΥ ΠΡΟΕΡΧΕΤΑΙ Η ΘΕΩΡΙΑ (ΣΥΝΩΜΟΣΙΑΣ ΓΙΑ ΤΟΥΣ) ILLUMINATI* Η ΘΕΩΡΙΑ ILLUMINATI ΣΤΟ ΓΚΕΤΟ ΓΙΑΤΙ Η ΘΕΩΡΙΑ ILLUMINATI ΔΕΝ ΕΥΣΤΑΘΕΙ ΑΠΟ ΠΟΥ ΠΡΟΕΡΧΟΝΤΑΙ Η ΚΑΤΑΠΙΕΣΗ ΚΑΙ Η ΕΚΜΕΤΑΛΛΕΥΣΗ ΑΠΟ ΠΟΥ ΝΟΜΙΖΟΥΝ ΟΙ ΣΥΝΩΜΟΣΙΟΛΟΓΟΙ ΟΤΙ ΠΡΟΕΡΧΟΝΤΑΙ Η ΚΑΤΑΠΙΕΣΗ ΚΑΙ Η ΕΚΜΕΤΑΛΛΕΥΣΗ ΚΟΙΝΩΝΙΚΗ ΑΠΕΛΕΥΘΕΡΩΣΗ ΠΕΡΑ ΑΠ ΤΗ ΘΕΩΡΙΑ ILLUMINATI...36 ΕΠΙΛΟΓΟΣ...39 ΛΕΞΙΚΟ ΟΡΩΝ...41 ΠΡΟΤΕΙΝΟΜΕΝΗ ΒΙΒΛΙΟΓΡΑΦΙΑ...43 * Εφεξής, Θεωρία Illuminati για συντομία. (ΣτΜ)\n6 «Η παράδοση όλων των νεκρών γενεών βαραίνει σαν εφιάλτης τον νου των ζωντανών» Καρλ Μαρξ, Η 18η Μπρυμαίρ του Λουδοβίκου Βοναπάρτη (1852)\n7 ΣΗΜΕΙΩΜΑ ΤΟΥ ΜΕΤΑΦΡΑΣΤΗ Θεωρώ σημαντικό να επισημάνω ότι οι συγγραφείς αυτού του φυλλαδίου είναι Αμερικανοί. Πράγμα που σημαίνει ότι το κείμενο είναι γραμμένο απ την οπτική της αμερικανικής κουλτούρας και πραγματικότητας και απευθύνεται κυρίως στο αμερικανικό κοινό. Αυτό βέβαια καθόλου δεν το εμποδίζει να μιλάει για γεγονότα και καταστάσεις με παγκόσμια ισχύ. Πάνω σ αυτό, λίγα λόγια για τη φράση «θεωρία Illuminati». Πρόκειται για ακριβή μετάφραση αλλά άχαρη απόδοση του Illuminati theory που απαντάται στο αγγλικό κείμενο. Μια πιο ορθή απόδοση θα ήταν ίσως «θεωρία συνωμοσίας σχετικά με τους Illuminati», αλλά για λόγους οικονομίας προτίμησα την αρχική, άχαρη μετάφραση. Πέρα όμως απ αυτό, έχει σημασία να πούμε ότι αυτό που στις ΗΠΑ τα τελευταία χρόνια συνδέθηκε τελικά άρρηκτα με τους Illuminati ως κεντρικούς πρωταγωνιστές, δεν είναι παρά ένα σύνολο θεωριών και μύθων, πολλοί απ τους οποίους κυκλοφορούν για χρόνια παγκοσμίως. Στην Ελλάδα εν προκειμένω, έχουμε ακούσει για μασονικές στοές, barcode που περιέχουν τη σφραγίδα του σατανά, το 666, τη λέσχη Bilderberg και διάφορα άλλα που δεν συνδέθηκαν με τους Illuminati παρά μόνο πολύ πρόσφατα, ακολουθώντας την εξ Αμερικής τάση. Γι αυτό το λόγο ο Έλληνας αναγνώστης μπορεί κάλλιστα να διαβάζει ένα ευρύτερο «θεωρίες συνωμοσίας» εκεί που βλέπει «θεωρία Illuminati». Αυτή την αντικατάστασ η την έχω κάνει έτσι κι αλλιώς σε κάποια σημεία, όπως άλλωστε έχω αντικαταστήσει και φράσεις όπως «θεωρητικοί (περί) Illuminati» με τον γενικό όρο «συνωμοσιολόγοι». Καλή ανάγνωση. ΥΓ: «Ο κόσμος πιστεύει μόνο σε όσα ήδη ξέρει και αυτή είναι η ομορφιά της Καθολικής Μορφής της Συνωμοσίας» Ουμπέρτο Έκο, Το Κοιμητήριο της Πράγας 7\n8 ΕΙΣΑΓΩΓΗ Όλοι μιλάνε για τους Illuminati. Ίσως έχετε ακούσει ότι ο Jay Z και η Beyonce είναι μέλη των Illuminati και περνούν δαιμονικά μηνύματα μέσα απ τη μουσική και τις εμφανίσεις τους. Ίσως έχετε ακούσει ότι ο Ομπάμα είναι επίσης μέλος των Illuminati και σχεδιάζει την εμφύτευση μικροτσίπ σε όλους τους Αμερικανούς πολίτες, για να προετοιμάσει το έδαφος για επιβολή στρατιωτικού νόμου. Πολύ πιθανό να έχετε ακούσει ότι το δολάριο περιέχει κρυμμένα σύμβολα που αποδεικνύουν ότι οι ΗΠΑ ελέγχονται απ τους Illuminati εδώ και αιώνες. Η θεωρία Illuminati βοηθάει τους καταπιεσμένους ανθρώπους να εξηγήσουν όσα βιώνουν. Η κοινωνία μάς φέρνει αντιμέτωπους με φρικτές πραγματικότητες: συγγενείς μας φυλακίζονται άδικα. Φίλοι μας σκοτώνονται μεταξύ τους σε βεντέτες, για οικονομικές διαφορές, ή σε πολέμους συμμοριών. Το μέλλον είναι γεμάτο αδιέξοδες δουλειές με μισθούς πείνας. Παλεύουμε να πληρώσουμε λογαριασμούς ενώ άλλοι ζουν με δυσανάλογη πολυτέλεια. Στην τηλεόραση, βλέπουμε ανθρώπους απ όλο τον κόσμο να πεθαίνουν από ασιτία, παρόλο που ζούμε σε μια κοινωνία με τη μεγαλύτερη υλική αφθονία στην ιστορία. 8\n9 Οι περισσότεροι άνθρωποι κάνουν σα να μη συμβαίνει τίποτα απ όλα αυτά. Γιατί συμβαίνει αυτό; Ψάχνουμε για απαντήσεις, και η θεωρία Illuminati μας δίνει μία απάντηση. Πιστεύουμε ότι η θεωρία Illuminati είναι λανθασμένη και γράψαμε αυτό το φυλλάδιο για να προτείνουμε μια διαφορετική προσέγγιση. Το γράψαμε γιατί ξέρουμε ότι οι άνθρωποι που ασχολούνται με τους Illuminati συνήθως θέλουν να σταματήσουν την καταπίεση και την εκμετάλλευση. Είναι απ τους πιο αφυπνισμένους ανθρώπους της κοινωνίας μας. Πριν 40 χρόνια, ίσως να ήταν μέλη του Black Panther Party 1. Σήμερα οι περισσότεροι κάθονται άπραγοι και μιλάνε ακατάσχετα για συνωμοσίες. Πρόκειται για ενέργεια που πάει χαμένη. Ο κόσμος βρίσκεται σε βαθιά κρίση που οδηγεί σε διαδηλώσεις, εξεγέρσεις και επαναστάσεις. Στην Αίγυπτο, τη Νότια Αφρική, την Τουρκία -ακόμη και στις ΗΠΑ- αυτά τα κινήματα βρίσκονται ήδη σε αναβρασμό. Οι άνθρωποι που λένε «δεν μπορούμε να κάνουμε τίποτα γιατί κανείς άλλος δεν κάνει» απλά αρνούνται να συμμετέχουν οι ίδιοι στον αγώνα. Αυτό το φυλλάδιο είναι ένα εργαλείο με σκοπό να βοηθήσει στην κατανόηση του κόσμου γύρω μας. Προσφέρει μια σύντομη ιστορία της θεωρίας Illuminati: ποιος την εφηύρε, πότε και πού. Δείχνει πώς έγινε δημοφιλής μετά τις ήττες των κινημάτων της δεκαετίας του 70. Αποδεικνύει ότι αυτή η θεωρία αδυνατεί να εξηγήσει πώς λειτουργεί η κοινωνία, ή να προτείνει λύσεις για το τέλος της καταπίεσης και της εκμετάλλευσης. Αυτό το φυλλάδιο προτείνει μια εναλλακτική εξήγηση για το φαινόμενο της καταπίεσης και εκμετάλλευσης, καθώς και τρόπους για να το σταματήσουμε. Πρώτα απ όλα, πρέπει να ρίξουμε φως στην προέλευση της θεωρίας Illuminati. 1. Οι Μαύροι Πάνθηρες ήταν μια επαναστατική σοσιαλιστική οργάνωση αφροαμερικανών που έδρασε στις ΗΠΑ από το 1966 μέχρι το Ο αρχικός λόγος ίδρυσής τους ήταν η προστασία των μαύρων γειτονιών απ την αστυνομική βαρβαρότητα. (ΣτΜ) 9\n10 1. ΑΠΟ ΠΟΥ ΠΡΟΕΡΧΕΤΑΙ Η ΘΕΩΡΙΑ ILLUMINATI Όλες σχεδόν οι θεωρίες Illuminati είναι φτιαγμένες από κάποια βασικά κομμάτια, τα οποία μπορούν να ενωθούν σε διαφορετικούς συνδυασμούς, ή ένα κομμάτι μπορεί να τονιστεί περισσότερο από τα άλλα. Αλλά πάντα συνδυάζονται για να πουν πάνω - κάτω την ίδια ιστορία. Είναι πιθανό να έχετε ακούσει κάποια από αυτά: Illuminati, Μασόνοι, Σατανιστές, λέσχη Bilderberg, τραπεζίτες. Το καθένα απ αυτά τα κομμάτια προέρχεται από διαφορετική στιγμή στην ιστορία. Στις περισσότερες περιπτώσεις κατασκευάστηκαν από ανθρώπους με πλούτο και εξουσία, όταν μαζικά κινήματα τους εκδίωξαν από τις θέσεις ισχύος. ΤΟ ΠΡΩΤΟ ΚΟΜΜΑΤΙ: ΟΙ ΒΑΥΑΡΟΙ ΠΕΦΩΤΙΣΜΕΝΟΙ... Το πρώτο κομμάτι της θεωρίας συνωμοσίας βασίζεται σε μια πραγματική οργάνωση, υπό το όνομα «Τάγμα των Πεφωτισμένων 2». Ιδρύθηκαν το Μάιο του 1776 στη Βαυαρία, κομμάτι της σημερινής Γερμανίας, η οποία δεν υπήρχε τότε. Ο ιδρυτής τους, ο Βαυαρός καθηγητής θρησκευτικού δικαίου Adam Weishaupt, ήθελε να απελευθερώσει τον κόσμο «απ όλες τις καθεστηκυίες θρησκευτικές και πολιτικές εξουσίες». Το τάγμα του είχε στόχο να εξαλείψει τους βασιλείς και τις εκκλησίες που κυβερνούσαν την Ευρώπη από το Μεσαίωνα και να στρώσει έτσι το έδαφος για νέες μορφές εμπορίου, επιστήμης και δημοκρατικής διακυβέρνησης, που εκείνη την εποχή πάσχιζαν να γεννηθούν. Οι Πεφωτισμένοι σχηματίστηκαν με πρότυπο μερικώς τους Ιησουΐτες (τάγμα καθολικών ιερέων) και μερικώς τους Ελευθεροτέκτονες (Μασόνους). Σύντομα διείσδυσαν σε μασονικές στοές με σκοπό να αποκτήσουν επιρροή στο κοινωνικό γίγνεσθαι και να εφαρμόσουν τους στόχους τους. Για να κατανοήσει κανείς οποιαδήποτε οργάνωση ή κίνημα, πρέπει πρώτα να κατανοήσει το περιβάλλον μέσα στο οποίο γεννήθηκαν. Οι Πεφωτισμένοι εμφανίστηκαν εν μέσω της ιστορικής περιόδου που ονομάστηκε «Διαφωτισμός». Ήταν μία εποχή συνεχούς ριζοσπαστικής αλλαγής στην Ευρώπη, που καλύπτει τον 17ο και 18ο αιώνα. Κατά τη διάρκεια του Διαφωτισμού, το παλιό κοινωνικό σύστημα μέσα στο 2. Οι συγγραφείς χρησιμοποιούν εδώ την αγγλική λέξη illuminist που σημαίνει «διαφωτιστής». Όμως, το καταγεγραμμένο όνομα της οργάνωσης είναι Order of Illuminati, από τη λατινική παθητική μετοχή illuminatus που σημαίνει «πεφωτισμένος», όπως και συναντάται κατ εξοχήν στην ελληνική βιβλιογραφία. Εφεξής, θα χρησιμοποιείται αυτός ο όρος στην παρούσα μετάφραση. (ΣτΜ) 10\n11 οποίο οι άνθρωποι ζούσαν για αιώνες, με τους βασιλείς και ιερείς στην κορυφή και τους αγρότες στη βάση της πυραμίδας, άρχισε να καταρρέει. Στην Ευρώπη αναδύθηκε μία τάξη πλούσιων εμπόρων που επιχειρούσαν σε απομακρυσμένες περιοχές της υδρογείου. Νέες τεχνολογίες αναπτύχθηκαν και μαζί μ αυτές, νέα είδη εξειδικευμένων εργατών. Αυτές οι νέες τάξεις άρχισαν να αποκτούν περισσότερη δύναμη απ τους βασιλείς, οι οποίοι υποτίθεται ότι ήταν κυρίαρχοι, βάσει του νόμου και της παράδοσης. Η Αμερικανική Επανάσταση 3 έδειξε τη δύναμη αυτών των τάξεων σ ολόκληρο τον κόσμο. Με τον κοινωνική κατάσταση να αλλάζει, οι άνθρωποι άρχισαν να σκέφτονται διαφορετικά. Πριν τον Διαφωτισμό, οι περισσότεροι πίστευαν ότι ο φυσικός Ο ADAM WEISHAUPT κόσμος και το κοινωνικό σύστημα καθορίζονται απ τον ιερό νόμο του Θεού. Με την έλευση του Διαφωτισμού, πειραματιστές όπως ο Ισάακ Νεύτων και φιλόσοφοι όπως ο Χομπς και ο Ρουσσώ ανέπτυξαν τη σύγχρονη επιστήμη και πολιτική. Οι άνθρωποι άρχισαν να συμπεραίνουν ότι ο φυσικός κόσμος καθορίζεται από φυσικούς νόμους -όπως ο νόμος της βαρύτητας-, που μπορούσαν να ανακαλυφθούν δια της έρευνας. Εμφανίστηκε η ιδέα ότι οι κυβερνήσεις μπορούσαν να οργανωθούν χωρίς βασιλείς, μέσω από ένα κοινωνικό συμβόλαιο μεταξύ των πολιτών. Σύντομα, εκατοντάδες μικρές ομάδες στοχαστών και ακτιβιστών επιβιβάστηκαν στο τραίνο του Διαφωτισμού. Το Τάγμα των Πεφωτισμένων ήταν απλά μία τέτοια ομάδα, όπως οι Ροδόσταυροι και οι Ιταλοί Καρμπονάροι. Κατά τη δεκαετία του 1780 οι Πεφωτισμένοι αριθμούσαν περί τα μέλη στην κεντρική Ευρώπη. Αλλά οι προσπάθειές τους να ανατρέψουν το μεσαιωνικό status quo δεν ήταν ιδιαίτερα επιτυχημένες και σύντομα αντιμετώπισαν την καταστολή απ την πλευρά της εξουσίας. Διαλύθηκαν γύρω στο Όπως τόσες άλλες παρόμοιες οργανώσεις, οι Πεφωτισμένοι δεν κατάφεραν να φέρουν επαναστατικές αλλαγές. Αλλά η αλλαγή ήρθε και χωρίς αυτούς. Στη δεκαετία μετά τη διάλυση του Τάγματος των Πεφωτισμένων, μαζικές διαμαρτυρίες συντάραξαν τη Γαλλία και οδήγησαν στη Γαλλική Επανάσταση. Εξεγέρσεις ορ- 3. Η Αμερικανική Επανάσταση ήταν μία πολιτική αναταραχή στο δεύτερο μισό του 18ου αιώνα, κατά την οποία δεκατρείς βρετανικές αποικίες στη Βόρεια Αμερική ενώθηκαν για να απαλλαγούν απ το ζυγό της Βρετανικής Αυτοκρατορίας. Προέκυψαν έτσι οι Ηνωμένες Πολιτείες της Αμερικής. (ΣτΜ) 11\n12 γισμένων αγροτών και εργατών ανέτρεψαν το φεουδαρχικό σύστημα που υπήρχε για αιώνες και το ωστικό κύμα εξαπλώθηκε σε ολόκληρη την Ευρώπη. Οι σκλάβοι της γαλλικής αποικίας της Αϊτής ξεκίνησαν τη δική τους επανάσταση, απαιτώντας τις ίδιες ελευθερίες που οι Γάλλοι πολίτες κέρδιζαν στους δρόμους του Παρισιού. Στη Γαλλία οι αριστοκράτες εκδιώχτηκαν απ τα παλάτια τους και εκτελούνταν συστηματικά, έτσι ώστε κανείς βασιλιάς να μη διεκδικήσει το θρόνο ξανά. Εκκλησίες κάηκαν και οι καθολικοί ιερείς απομακρύνθηκαν απ τις πρότερες θέσεις ισχύος. Εγκαθιδρύθηκε ένα κοινοβουλευτικό σύστημα με εκλογές, εκπροσώπους και νομοθετικό σώμα. Ήταν η πρώτη φορά στην ιστορία που συνέβαινε κάτι τέτοιο. Προφανώς, δεν καλωσόρισαν όλοι τις αλλαγές που σάρωσαν την Ευρώπη. Άνθρωποι των οποίων η κοινωνική θέση εξαρτιόταν απ την αριστοκρατία και την εκκλησία προσπάθησαν να αντιδράσουν στις αλλαγές. Κάποιοι από αυτούς έγραψαν βιβλία και έτσι δημιουργήθηκαν οι πρώτες θεωρίες συνωμοσίας περί Illuminati. Το 1798, ο Βρετανός επιστήμονας και εφευρέτης John Robinson εκδίδει τις Αποδείξεις μιας συνωμοσίας εναντίον όλων των θρησκειών και κυβερνήσεων της Ευρώπης, που καταστρώνεται στις μυστικές συναντήσεις των Ελευθεροτεκτόνων, Πεφωτισμένων και Λεσχών Ανάγνωσης 4. Το 1803 ο Ιησουΐτης αββάς Agustin Barruel γράφει τα Απομνημονεύματα περί της Ιστορίας του Ιακωβινισμού 5. Και οι δύο συγγραφείς απεχθάνονταν τη Γαλλική Επανάσταση κι έτσι κατηγόρησαν ως υπεύθυνους μια μικρή ομάδα συνωμοτών: τους Illuminati. Οι Robinson και Barruel ισχυρίστηκαν ότι το Τάγμα των Πεφωτισμένων δε διαλύθηκε πραγματικά το 1787, αλλά συνέχισε να δρα υπόγεια. Ήταν αυτοί οι Illuminati που, κατά τα γραφόμενά τους, σχεδίασαν και πραγματοποίησαν τη Γαλλική Επανάσταση και εξακολουθούσαν να κρύβονται σε μασονικές στοές, σχεδιάζοντας την ανατροπή κυβερνήσεων στην Ευρώπη και την Αμερική. Οι Robinson και Barruel αντιπαθούσαν την ιδέα της επανάστασης και δεν πίστευαν ότι ήταν δυνατό εκατομμύρια άνθρωποι να κινηθούν μαζικά και να αλλάξουν τις συνθήκες της ζωής τους. Για αυτούς, οι συνηθισμένοι άνθρωποι δεν ήταν αρκετά οργανωμένοι ή έξυπνοι για να το καταφέρουν. Χρειάζονταν αναγκαστικά την καθοδήγηση κάποιας ελίτ. Υπό αυτή την ανάγνωση, η πρωτότυπη θεωρία Illuminati των Robinson και Barruel ήταν ένα είδος συντηρητικού μύθου, για να εξηγήσουν μια κοινωνική πραγματικότητα που οι ίδιοι έβρισκαν ακατανόητη και τρομακτική. Η σημερινή θεωρία Illuminati ακολουθεί το ίδιο μοτίβο. Ακόμα και φτωχά άτομα που δίνουν σημασία σ αυτή τη θεωρία, που διαφορετικά θα τάσσονταν υπέρ των κινημάτων διαμαρτυρίας, συχνά βλέπουν τα κινήματα ως μυστικά τεχνάσματα των Illuminati με σκοπό να προκαλέσουν χάος. 4. Proofs of a Conspiracy against all the Religions and Governments of Europe, carried on in the secret meetings of Freemasons, Illuminati and Reading Societies. 5. Memoirs, Illustrating the History of Jacobinism. 12\n13 ...ΚΑΙ ΟΙ ΜΑΣΟΝΟΙ Τόσο η πρωτότυπη όσο και η σημερινή θεωρία Illuminati μιλάνε πολύ για τους Μασόνους. Το αυθεντικό Τάγμα των Πεφωτισμένων διείσδυσε σε ομάδες Ελευθεροτεκτόνων, τις λεγόμενες «στοές». Αλλά ο Ελευθεροτεκτονισμός (freemasonry) εμφανίστηκε μερικούς αιώνες νωρίτερα. Αρχικά ο Ελευθεροτεκτονισμός ήταν αυτό που λέει η λέξη 6 : μια ομάδα κτιστών που δούλευαν κυρίως με πέτρα. Τον 14ο αιώνα, εξειδικευμένοι εργάτες όπως κτίστες (τέκτονες), υφαντουργοί και σιδηρουργοί άρχισαν να οργανώνονται σε ομάδες που ονομάστηκαν «συντεχνίες». Οι συντεχνίες έπαιρναν άδεια να διενεργούν το επάγγελμά τους σε μία πόλη και είχαν λόγο για το ποιος μπορούσε να κάνει τη συγκεκριμένη δουλειά στην πόλη. Οι συντεχνίες ήταν εξαιρετικά «κλειστές» και επιλεκτικές και επινόησαν τελετουργικά και συμβολισμούς για να ξεχωρίζουν απ τους υπόλοιπους. Όσο ο καπιταλισμός αναπτυσσόταν, οι συντεχνίες σταδιακά ξεπεράστηκαν. Νέες τεχνολογίες κατέστησαν τα εργαλεία και την τεχνογνωσία τους παρωχημένα και οι περισσότερες εξαφανίστηκαν. Αλλά οι μασονικές στοές ήταν διαφορετική υπόθεση. Τον 18ο αιώνα οι μασονικές στοές άρχισαν να στρατολογούν εύπορους και ισχυρούς ανθρώπους, για να διατηρήσουν τις χρηματοδοτήσεις και την κοινωνική τους θέση. Σύντομα απώλεσαν τη σχέση με τη δουλειά του κτίστη και μετατράπηκαν σε κοινωνικές λέσχες (social clubs). Οι στοές αποτέλεσαν ορμητήρια ριζοσπαστικής οργάνωσης με την έλευση του Διαφωτισμού. Τα μέλη της ανερχόμενης τάξης των εύπορων εμπόρων και διανοούμενων συναντιόντουσαν σε μασονικές στοές, συζητούσαν τις κοινωνικές αλλαγές και σχεδιάζαν πολιτικές δράσεις. Πολλοί γνωστοί επαναστάτες ανέπτυξαν τις ριζοσπαστικές ιδέες τους όσο ήταν Ελευθεροτέκτονες. Εξ αιτίας αυτής της σύνδεσης με το ριζοσπαστισμό του Διαφωτισμού, οι άνθρωποι που ήταν εναντίον της επανάστασης εχθρεύονταν κατά συνέπεια και τους Ελευθεροτέκτονες. Πρόκειται για συνηθισμένο μοτίβο: Η ελίτ πάντα πιστεύει ότι οι επαναστάσεις σχεδιάζονται και κατευθύνονται από μια μικρή ομάδα φωτισμένων ανθρώπων, αντί για τις ίδιες τις μάζες. Στην πραγματικότητα, οι μασονικές στοές σήμερα δεν είναι παρά εξεζητημένες κοινωνικές λέσχες για ανθρώπους που θέλουν να αισθάνονται μέρος κάποιας ελίτ. Συχνά οι στοές παρέχουν ένα μέρος όπου διανοούμενοι μπορούν να κάνουν συζητήσεις για το πώς θα αλλάξει η κοινωνία, αλλά είναι συνήθως πολύ βαρετές. Αν επισκεφθείτε έναν μασονικό ναό 7 σήμερα, θα δείτε πηγαδάκια από μικρομεσαίους επιχειρηματίες να συζητούν για δενδροφύτευση στην κεντρική λεωφόρο, όχι μια μυστική οργάνωση που σχεδιάζει να κυβερνήσει τον κόσμο. Παρ όλα αυτά, η σύνδεσή 6. Η ακριβέστερη μετάφραση της λέξης 'masonry' είναι μάλλον «λιθοδομή». (ΣτΜ) 7. Στο μασονισμό, η λέξη «ναός» δεν περιγράφει κάποιο θρησκευτικό κτίσμα, αλλά οποιοδήποτε σημείο συνάντησης μιας στοάς. (ΣτΜ) 13\n14 τους με το βαυαρικό Τάγμα των Πεφωτισμένων τούς εξασφάλισε μια θέση σ αυτή τη θεωρία συνωμοσίας. Οι Βαυαροί Πεφωτισμένοι και οι Μασόνοι (εξ αντανακλάσεως) αποτελούν το πρώτο κομμάτι της σύγχρονης θεωρίας συνωμοσίας περί των Illuminati. Αλλά υπάρχουν άλλα δύο εξίσου σημαντικά κομμάτια: ο αντισημιτισμός και ο αντίχριστος. ΤΟ ΔΕΥΤΕΡΟ ΚΟΜΜΑΤΙ: ΑΝΤΙΣΗΜΙΤΙΣΜΟΣ Η καχυποψία, η προκατάληψη και το μίσος κατά των Εβραίων εμφανίστηκαν πριν εκατοντάδες χρόνια. Μετά την κατάρρευση της Ρωμαϊκής Αυτοκρατορίας, στην Ευρώπη κυριαρχούσαν βασίλεια συνυφασμένα με την Καθολική Εκκλησία. Στους Εβραίους είχε απαγορευτεί να έχουν ισχυρό ρόλο στην οικονομία ή να κατέχουν θέσεις εξουσίας. Με τα χρόνια οι εβραϊκές κοινότητες βρήκαν τρόπους να επιβιώνουν στο περιθώριο της κοινωνίας, αναλαμβάνοντας δουλειές που το κυρίως κοινωνικό σώμα περιφρονούσε, όπως ο δανεισμός χρημάτων. Σύντομα το σύνολο των Εβραίων ταυτίστηκε μ αυτό το επάγγελμα, το οποίο αρχικά δεν είχε ιδιαίτερη δύναμη. Αλλά όσο ο καπιταλισμός ανεπτυσσόταν, ο δανεισμός χρημάτων (πίστωση) έγινε σημαντική υπόθεση. Με την επέλαση του καπιταλισμού, εκατομμύρια άνθρωποι εκδιώχτηκαν απ τη γη τους και αναγκάστηκαν να δουλέψουν με μισθούς πείνας στα νέα εργοστάσια της βιομηχανικής Ευρώπης. Επειδή οι Εβραίοι είχαν ήδη ταυτιστεί με το χρήμα και την πίστωση, διαφορετικές ομάδες ανθρώπων άρχισαν να τους βλέπουν ως σύμβολο του ίδιου του καπιταλισμού. Πολλοί Ευρωπαίοι εργάτες πίστευαν ότι οι Εβραίοι χρησιμοποιούσαν το επάγγελμα του χρηματιστή για να αποκτήσουν ισχύ και να εκμεταλλευτούν άλλους ανθρώπους. Οι Εβραίοι ήταν επίσης οι ιδανικοί αποδιοπομπαίοι τράγοι της μικροαστικής τάξης: ιδιοκτήτες μικρών επιχειρήσεων που προσπαθούν να γίνουν εργοστασιάρχες. Αυτή η τάξη δυσανασχετούσε με τα δάνεια που έπρεπε να παίρνει για να επεκτείνει τις επιχειρήσεις της. Έβλεπε τους χρηματιστές ως εμπόδιο για τον «υγιή» ανταγωνισμό. Στις αρχές του 20ού αιώνα, οι εβραϊκές κοινότητες δεχόντουσαν επιθέσεις από συμμορίες εργατών και μικροαστών επιχειρηματιών. Ειδικά στην ανατολική Ευρώπη και τη Ρωσία, τα πογκρόμ 8 ήταν ένα συνηθισμένο φαινόμενο. Ο αντισημιτισμός ένωνε τους φτωχούς εργάτες με τους ιδιοκτήτες μικρών επιχειρήσεων, παρά τα αντικρουόμενα συμφέροντά τους. Οι εργάτες ήταν αγανακτισμένοι με τη μεταχείρισή τους υπό τον καπιταλισμό, αλλά έβλεπαν τους Εβραίους σαν μεγαλύτερους εχθρούς από τα αφεντικά τους στα εργοστάσια, που τους εκμεταλλεύονταν. Οι ιδιοκτήτες μικρών επιχειρήσεων έβλεπαν τους Εβραίους σαν εμπόδιο στο δρόμο τους προς το όνειρο της μεγαλύτερης επιχείρησης (και της μεγαλύτερης εκμετάλλευ- 8. Πογκρόμ: μια μαζική και οργανωμένη βίαιη επίθεση εναντίον κάποιας συγκεκριμένης εθνικής, θρησκευτικής ή άλλης μειονότητας (Εβραίων αρχικά), με ταυτόχρονη καταστροφή του περιβάλλοντός τους. (ΣτΜ) 14\n15 Η ΔΟΥΛΕΙΑ ΣΤΑ ΕΡΓΟΣΤΑΣΙΑ ΗΤΑΝ ΕΞΑΝΤΛΗΤΙΚΗ ΚΑΙ ΕΠΙ- ΚΙΝΔΥΝΗ, ΟΠΩΣ ΚΑΙ ΣΕ ΠΟΛΛΑ ΕΡΓΟΣΤΑΣΙΑ ΣΗΜΕΡΑ. σης των εργατών, κατά συνέπεια). Αυτές οι δύο τάξεις (εργάτες - μικροϊδιοκτήτες) ήταν θεμελιωδώς αντίπαλες, αλλά συμμάχησαν περιστασιακά σ ένα λαϊκιστικό κίνημα εξ αιτίας του κοινού και παραπλανητικού αντισημιτισμού. Τα λαϊκιστικά κινήματα ενώνουν τα φτωχά στρώματα με τους μικροαστούς εναντίον φανταστικών εχθρών, που ανήκουν σε κάποια ελίτ. Μιλάνε στο όνομα του «κοινού ανθρώπου» αλλά καθοδηγούνται από στοιχεία της μεσαίας τάξης και εν τέλει λειτουργούν εναντίον των φτωχών εργατών. Σύγχρονα παραδείγματα τέτοιων λαϊκιστικών σχηματισμών είναι το αμερικανικό Tea Party, ένα μέρος του κινήματος Occupy Wall Street και το Έθνος του Ισλάμ 9. Οι θεωρίες Illuminati έχουν συχνά λαϊκιστικό χαρακτήρα. Πολλές λαϊκιστικές θεωρίες χρησιμοποιούν τον αντισημητισμό για να δώσουν υπόσταση σε μια διαβολική ελίτ που κυβερνάει τον κόσμο. Πολλές θεωρίες συνωμοσίας χρησιμοποιούν ένα έγγραφο από τις αρχές του 20ού αιώνα, τα περιβόητα Πρωτόκολλα των Σοφών της Σιών 10. Τα Πρωτόκολλα υποτίθεται ότι ήταν ένα μυστικό έγγραφο γραμμένο από Εβραίους, που κατέγραφε τα σχέδια τους για παγκόσμια κυριαρχία. Στην πραγματικότητα, γράφτηκαν κάπου μεταξύ 1879 και 1903, κατά πάσα πιθανότητα από πράκτορες της ρωσικής μυστικής αστυνομίας. Εκείνη την περίοδο, οι Ρώσοι εθνικιστές προσπαθούσαν να ανακόψουν μια ενδεχόμενη επανάσταση εναντίον του τσάρου. Οι περισσότεροι εθνικιστές ήταν έντονα αντισημίτες. Έβλεπαν το μαζικό κίνημα για την ανατροπή του τσάρου ως εβραϊκή συνωμοσία. Τα Πρωτόκολλα γράφτηκαν για να ενισχύσουν το κίνημα εναντίον των Εβραίων, με σκοπό να εμποδίσουν την επανάσταση. Δεν τα κατάφεραν. Το μεγαλύτερο μέρος του εγγράφου είναι μια αναίσχυντη αντιγραφή από δύο άλλα βιβλία: το Διάλογοι στην Κόλαση ανάμεσα στον Μακιαβέλι και τον Μοντεσκιέ 11 του Mau- 9. Nation of Islam. Δεν πρόκειται για πραγματικό έθνος, αλλά για κίνημα μάλλον φονταμενταλιστικό, που έχει επίσης κατηγορηθεί για αντισημιτισμό. (ΣτΜ) 10. The Protocols of the Elders of Zion 11. Dialogue aux enfers entre Machiavel et Montesquieu 15\n16 rice Joly (1864) και το Biarritz, ένα γερμανικό μυθιστόρημα γραμμένο το 1868 απ τον Herman Goedsche. Παρόλο που η απάτη ξεσκεπάστηκε, τα Πρωτόκολλα έγιναν ένα δημοφιλές ανάγνωσμα στη Ρωσία και την Ευρώπη και τελικά και στις ΗΠΑ 12, με αποτέλεσμα οι θεωρίες Illuminati να κάνουν συχνά λόγο για εβραϊκές τραπεζικές κλίκες όπως οι Ρότσιλντ και οι Μπίλντερμπεργκ και να παρουσιάζουν τους Εβραίους σα μια μυστική οργάνωση με σκοπό να κατακτήσει τον κόσμο. ΤΟ ΤΡΙΤΟ ΚΟΜΜΑΤΙ: Ο ΑΝΤΙΧΡΙΣΤΟΣ Πολλοί συνωμοσιολόγοι αναφέρονται συχνά στο «τέλος του κόσμου» και στη «σφραγίδα του κτήνους». Αυτοί οι όροι προέρχονται από ένα θρησκευτικό κίνημα που ονομάζεται Προτεσταντικός Μιλλεναριανισμός 13 και εμφανίζεται στα μέσα του 19ου αιώνα. Τα μιλλεναριανικά κινήματα υποστηρίζουν ότι το τέλος του κόσμου πλησιάζει και προσπαθούν να ετοιμαστούν γι αυτό. Οι μιλλεναριανιστές συνέταξαν μια πολύπλοκη αλληλουχία γεγονότων που περιγράφουν τη Δευτέρα Παρουσία του Χριστού, με μια σειρά από σημαντικά «σημάδια». Ένα από αυτά τα σημάδια είναι ο ερχομός του «αντίχριστου». Στη Βίβλο, ο αντίχριστος άλλες φορές αναφέρεται ως ένα πρόσωπο και άλλες ως πολλά πρόσωπα ή ομάδες ανθρώπων. Ο «αντίχριστος» υποτίθεται ότι θα αποκτήσει απόλυτη, δικτατορική εξουσία πάνω στον κόσμο λίγο πριν την επιστροφή του Χριστού. Σήμερα, πολλοί Αμερικανοί Ευαγγελικοί 14 χριστιανοί ψάχνουν συνεχώς για σημάδια της έλευσης του αντιχρίστου. Στις αρχές του 20ού αιώνα ο πρώτος παγκόσμιος πόλεμος, η μεγάλη οικονομική κρίση του 1930, η άνοδος του φασισμού και ο δεύτερος παγκόσμιος πόλεμος ήταν γεγονότα που οι Ευαγγελικοί εξέλαβαν ως σημάδια ότι το τέλος πλησιάζει. Με βάση τη δική τους ερμηνεία της Βίβλου, οι Ευαγγελικοί έψαχναν για σημάδια αυξανόμενης κυβερνητικής εξουσίας, καθώς και για άτομα που λατρεύονταν περίπου ως αιρεσιάρχες, που θα μπορούσαν να είναι ο αντίχριστος. Στα 1920, ο Αμερικανός Ευαγγελικός ηγέτης Gerald Winrod ισχυρίστηκε ότι ο Μουσολίνι ήταν στην πραγματικότητα ο αντίχριστος. Ισχυρίστηκε επίσης ότι η Κοινωνία των Εθνών ήταν απόδειξη της αυξανό- 12. Στις ΗΠΑ συγκεκριμένα, τη δεκαετία του 1920 ο Henry Ford, ιδρυτής της γνωστής αυτοκινητοβιομηχανίας, χρηματοδότησε την εκτύπωση και διανομή αντιτύπων των Πρωτοκόλλων. Ο ίδιος εξέδιδε μεταξύ την εφημερίδα The Dearborn Independent, που έβριθε αντισημιτικού υλικού. (ΣτΜ) 13. Παρόλο που η αρχική μου, ενστικτώδης μετάφραση ήταν «Χιλιασμός», ανακάλυψα ότι αυτή είναι η ελληνική απόδοση του Millennialism, ενώ η λέξη που απαντάται στο αγγλικό κείμενο είναι Millenarianism, το οποίο αποδίδεται στα ελληνικά ως «Μιλλεναριανισμός». Είναι τόσες οι παραλλαγές των δογμάτων που έχουν στην ετυμολογία τους τη χιλιετία (millennium), που θεωρώ ότι δεν αξίζει κανείς να ασχοληθεί αν δεν είναι το αντικείμενο μελέτης του. (ΣτΜ) 14. Οι Ευαγγελικοί είναι μέλη της ευρύτερης Προτεσταντικής Ομολογίας που αποκαλείται Ευαγγελικαλισμός, η οποία δίνει γενικότερα έμφαση στην κεντρική θέση της Αγίας Γραφής, τη δικαίωση δια της πίστεως και την ανάγκη προσωπικής μεταστροφής (αναγέννηση). [wikipedia] (ΣτΜ) 16\n17 μενης εξουσίας του 15. Οι προβλέψεις για το τέλος του κόσμου συνεχίστηκαν για πολλά χρόνια. Τη δεκαετία του 1950, κάποιοι Ευαγγελικοί προέβλεψαν ότι μια νέα εφεύρεση, ο ηλεκτρονικός υπολογιστής, ήταν ο αντίχριστος. Τη δεκαετία του 70, το μικροτσίπ και τα laser barcodes ήταν «η σφραγίδα του κτήνους», για να μαρκάρει τους ανθρώπους στο όνομα του αντίχριστου. Όταν εξελέγη ο Μπαράκ Ομπάμα, πολλοί είπαν ότι αυτός είναι ο αντίχριστος. Η φιγούρα του αντίχριστου και το τέλος του κόσμου αποτελούν κεντρικό σημείο των θεωριών συνωμοσίας από το Η ιστορία λειτουργεί σαν μια παρτίδα μπίνγκο: οι συνωμοσιολόγοι έχουν μια λίστα από σημάδια για το τέλος του κόσμου και απλά κάθονται και περιμένουν να εμφανιστούν. Οποιοδήποτε δημοφιλές πολιτικό πρόσωπο, όπως ο Ομπάμα, μπορεί να εκληφθεί ως ο αντίχριστος. Οποιοσδήποτε μεγάλος πολιτικός σχηματισμός, όπως ο ΟΗΕ, μπορεί να εκληφθεί ως υποχείριό του και οποιοδήποτε τεχνολογικό επίτευγμα, όπως τα εμφυτεύσιμα μικροτσίπ, μπορεί να εκληφθεί ως «σφραγίδα του κτήνους». Αυτές οι θεωρίες δεν περιγράφουν την πραγματικότητα. Αντί γι αυτό, προτείνουν στους ανθρώπους να βρουν αποδείξεις για μια θεωρία στην οποία ήδη πιστεύουν. ΤΑ ΤΡΙΑ ΚΟΜΜΑΤΙΑ ΕΝΩΜΕΝΑ: Η ΘΕΩΡΙΑ ILLUMINATI ΣΤΗ ΣΗΜΕΡΙΝΗ ΤΗΣ ΜΟΡΦΗ Όλα τα κομμάτια για τα οποία μιλήσαμε συνδυάστηκαν τη δεκαετία του 1920, μια περίοδο μεγάλου αναβρασμού. Πριν και μετά τον πρώτο παγκόσμιο πόλεμο, υπήρξαν μεγάλες εξεγέρσεις της εργατικής τάξης εναντίον του καπιταλισμού. Μαζικά εργατικά κινήματα με εκατομμύρια υποστηρικτές συντάραξαν τη Γερμανία, την Ιταλία, τη Γαλλία, την Αγγλία, ακόμα και τις ΗΠΑ. Οι εργάτες τελικά ανέτρεψαν τον τσάρο με τη Ρωσική (Οκτωβριανή) Επανάσταση του 1917 και προσπάθησαν να εγκαθιδρύσουν μια κομμουνιστική κοινωνία. Φάνηκε τότε σε πολλούς ότι ένα κύμα σοσιαλιστικής επανάστασης θα ανέτρεπε τον καπιταλισμό, όπως ο καπιταλισμός ανέτρεψε τη φεουδαρχία έναν αιώνα πριν. Όπως και πριν λοιπόν, αυτοί που εξαρτιόντουσαν απ την άρχουσα τάξη αντιτάχθηκαν στο επαναστατικό κίνημα. Γεννήθηκε και πάλι η ανάγκη να εξηγηθεί κάπως ο αυξανόμενος αναβρασμός, τον οποίο εχθρεύονταν και δεν μπορούσαν να καταλάβουν. Όπως και οι βασιλείς που δεν μπορούσαν να εξηγήσουν τις εξεγέρσεις εναντίον τους κατά τη Γαλλική Επανάσταση, έτσι και οι καπιταλιστές στράφηκαν στις θεωρίες συνωμοσίας. Δεν πίστευαν ότι οι εργάτες ήταν αρκετά έξυπνοι για να αλλάξουν τον κόσμο. To 1926, η Nesta Webster, μια Αγγλίδα αριστοκράτις, εκδίδει το βιβλίο Μυ- 15. Θεωρώ ενδιαφέρον να επισημάνω ότι ο Gerald Winrod ήταν και φιλοναζιστής, κάτι που δεν είμαι σίγουρος αν είναι παράλογο «ιδεολογικά» ή απόλυτα λογικό από ψυχολογικής άποψης. Ήταν επίσης, φυσικά, αντισημίτης (ΣτΜ) 17\n18 στικές Εταιρείες και Ανατρεπτικά Κινήματα, η Ανάγκη για Φασισμό στη Μ. Βρετανία 16. Η Λαίδη Queenborough (επίσης γνωστή ως Edith Starr Miller), κόρη ενός Αμερικανού βιομήχανου, εκδίδει την Απόκρυφη Θεοκρατία 17 το Και οι δύο συγγραφείς ισχυρίζονται ότι ο επαναστατικός πυρετός που σαρώνει την υδρόγειο είναι αποτέλεσμα μιας μυστικής συνωμοσίας. Και οι δύο συνδυάζουν την παλιά θεωρία Illuminati με νέα στοιχεία. Οι Webster και Queenborough επαναφέρουν και «εκσυγχρονίζουν» τη θεωρία Illuminati όσο ποτέ άλλοτε: λένε ότι οι Illuminati είναι απόγονοι των Ναϊτών ιπποτών και κάθε μυστική εταιρεία που υπήρξε ποτέ δεν ήταν παρά βιτρίνα πίσω απ την οποία κρύβονται οι Illuminati. Ακόμα, συνδέουν και τους Εβραίους με τη συνωμοσία. Μια μυστική ομάδα Εβραίων τραπεζιτών, λένε, χρηματοδοτεί τους Πεφωτισμένους, ως μέρος του σχεδίου τους για την κατάκτηση του κόσμου. Οι θεωρίες των δύο συγγραφέων κηρύσσονται στις ΗΠΑ από τον Gerald Winrod τον ίδιο που αναφέραμε προηγουμένως, αυτόν που ψάχνει τον αντίχριστο. Ο Winrod γράφει το 1935 ένα φυλλάδιο με τίτλο Adam Weishaupt, ένας Ανθρώπινος Διάβολος 18, για το οποίο αντλεί στοιχεία απ το έργο των δύο προαναφερθέντων συγγραφέων. Ισχυρίζεται ότι ο ίδιος ο κομμουνισμός είναι εβραϊκή συνωμοσία και η συνωμοσία των Πεφωτισμένων είναι ο αγγελιοφόρος της έλευσης του αντίχριστου. Οι Webster, Queenborough και Winrod ένωσαν τα τρία κομμάτια της θεωρίας Illuminati κατώ από μια μεγάλη ομπρέλα. Τα γραπτά τους καθιέρωσαν τον κοινό πυρήνα όλων των θεωριών συνωμοσίας περί Illuminati που ακούμε σήμερα: οι Illuminati είναι μία μυστική εταιρεία που χρηματοδοτείται από Εβραίους τραπεζίτες, πηγάζει από παμπάλαιες θρησκευτικές οργανώσεις και θέλει να κατακτήσει τον κόσμο. Σε ορισμένες περιπτώσεις, οι Πεφωτισμένοι παρουσιάζονται ως ακόλουθοι του Σατανά ή του αντίχριστου που προετοιμάζουν το έδαφος για την κυριαρχία του στη γη. Αρχικά, οι θεωρίες Illuminati χρησιμοποιήθηκαν από τις ελίτ για να εξηγήσουν αλλά και να ανακόψουν τα κινήματα. Αλλά εφόσον αυτές οι θεωρίες κατασκευάστηκαν από την ελίτ και άλλες συντηρητικές δυνάμεις, πώς κατέληξαν να έχουν απήχηση στους φτωχούς και καταπιεσμένους; 16. Secret Societies and Subversive Movements, The Need for Fascism in Great Britain 17. Occult Theocrasy 18. Adam Weishaupt, a Human Devil 18\n19 2. Η ΘΕΩΡΙΑ ILLUMINATI ΣΤΟ ΓΚΕΤΟ 19 Η ελίτ επινόησε τη θεωρία Illuminati για να δικαιολογήσει τους κραδασμούς της εξουσίας της και σήμερα άνθρωποι της φτωχής εργατικής τάξης στο γκέτο τη χρησιμοποιούμε για να εξηγήσουμε τη δική μας καταπίεση. Ζούμε σε μια κοινωνία που κατηγορεί το άτομο γιατί δεν «πετυχαίνει» στη ζωή του. Αλλά οι άνθρωποι του γκέτο δεν είμαστε χαζοί: ξέρουμε ότι δε φταίμε εμείς, ότι υπάρχουν εξωγενείς δυνάμεις που μας εμποδίζουν να ζούμε με αξιοπρέπεια. Γι αυτό το λόγο οι θεωρίες συνωμοσίας και οι αστικοί μύθοι είναι συνηθισμένο φαινόμενο στις καταπιεσμένες κοινότητες των ΗΠΑ, ιδιαίτερα στις αφροαμερικανικές, για δεκαετίες. Στις μαύρες γειτονιές, διακινείται η φήμη ότι το AIDS κατασκευάστηκε απ την κυβέρνηση για να εξοντώσει τους αφροαμερικανούς. Λέγεται ότι η κυβέρνηση σχεδιάζει μυστικά να επιβάλει στρατιωτικό νόμο και να ανοίξει στρατόπεδα συγκέντρωσης. Λένε ότι τα Church s Fried Chicken (αλυσίδα φαστφουντάδικων) ανήκουν μυστικά στην Κου Κλουξ Κλαν που τα χρησιμοποιεί για να κλονίσει την υγεία των μαύρων. Αυτές οι μικρές θεωρίες συνωμοσίας και αστικοί μύθοι κυκλοφορούν στις αφροαμερικανικές κοινότητες για χρόνια. Ήταν απλά θέμα χρόνου να αφομοιωθούν στη μεγάλη θεωρία συνωμοσίας για τους Illuminati. Άθελά του, το απελευθερωτικό κίνημα των μαύρων βοήθησε σ αυτό. Η θεωρία Illuminati έφτασε στο γκέτο μετά την ήττα του μαύρου απελευθερωτικού κινήματος της δεκαετίας του 70. ΟΙ ΘΕΩΡΙΕΣ ΣΥΝΩΜΟΣΙΑΣ ΚΑΤΑ ΤΗ ΔΙΑΡΚΕΙΑ ΤΟΥ BLACK POWER 20, ΚΑΙ ΥΣΤΕΡΑ Στο αποκορύφωμα των εξεγέρσεων της δεκαετίας του 60, εκατομμύρια αφροαμερικανοί ξεσηκώθηκαν κατά του αμερικανικού καπιταλισμού. Οι εξεγέρσεις ήταν τεράστιες: τα καλοκαίρια μεταξύ , κάθε μεγάλη πόλη των ΗΠΑ βρισκόταν σε επαναστατικό αναβρασμό. Οι εξεγερμένοι έκλεβαν αγαθά και τα μοίραζαν δωρεάν, έκαναν επιδρομές στα οπλοστάσια της εθνοφρουράς και μάχονταν με την αστυνομία 19. Γκέτο: περιοχή μιας πόλης όπου απομονώνεται μια μειονότητα λόγω κοινωνικών, νομικών ή οικονομικών πιέσεων. Οι συγγραφείς χρησιμοποιούν εδώ τη φράση in the hood που κυριολεκτικά σημαίνει «στη γειτονιά» αλλά χρησιμοποιήθηκε πρώτα και κυρίως απ τους αφροαμερικανούς με την έννοια «στο (μαύρο) γκέτο». Υπάρχουν παρ όλα αυτά κάποια σημεία στο παρόν κεφάλαιο όπου η φράση χρησιμοποιείται και με την ευρύτερη έννοια της κατώτατης εργατικής τάξης, ανεξαρτήτως φυλής. (ΣτΜ) 20. Black Power (Μαύρη Δύναμη) είναι το σλόγκαν μιας δυναμικής εποχής ιδεών και δράσης των Αφροαμερικανών από τα τέλη της δεκαετίας του 60 μέχρι τις αρχές της δεκαετίας του 70, με έμφαση στη φυλετική περηφάνεια, τη δημιουργία δεσμών συλλογικών συμφερόντων και την προαγωγή των αφροαμερικανικών αξιών. (ΣτΜ) 19\n20 στους δρόμους. Εκατομμύρια αφροαμερικανοί άρχισαν να αναρωτιούνται: Γιατί τόση καταπίεση και εκμετάλλευση; και Ποιοι είναι οι εχθροί μας; Μαύροι κομμουνιστές όπως οι Μαύροι Πάνθηρες εντόπισαν τον εχθρό στον ρατσιστικό λευκό καπιταλισμό και προσπάθησαν να ενώσουν όλους τους εργάτες ανεξαρτήτως φυλής εναντίον αυτού του συστήματος. Άλλοι κατέληξαν σε λανθασμένα συμπεράσματα παρόμοια με τη θεωρία Illuminati: έβλεπαν τους μαύρους σαν ένα ενιαίο σύνολο, ανεξαρτήτως οικονομικής κατάστασης, και πίστευαν ότι όλοι οι μαύροι βρίσκονται σε πόλεμο εναντίον όλων των λευκών. Το Έθνος του Ισλάμ επινόησε ένα μύθο για τη μαύρη υπεροχή. Σύμφωνα μ αυτόν, οι λευκοί δημιουργήθηκαν πριν κάποιες χιλιάδες χρόνια από έναν μαύρο επιστήμονα με το όνομα Γιακούμπ (Yakub), σ ένα εργαστηριακό ατύχημα (!). Τώρα, με το Έθνος του Ισλάμ, οι μαύροι θα ανακτούσαν δικαιωματικά τη θέση τους ως η ανώτερη φυλή στον πλανήτη. Αυτή η ιστορία δεν είχε επιστημονική ή ιστορική βάση, αλλά παρείχε μια εξήγηση για την καταπίεση των μαύρων και επιπλέον έναν εχθρό. Ένα άλλο μέρος του μαύρου κινήματος στράφηκε στον αντισημιτισμό. Οι αφροαμερικανοί έβλεπαν μικροεπιχειρηματίες να εξαπατούν τους μαύρους πελάτες και τραπεζίτες να αρνούνται να δώσουν δάνεια σε μαύρους. Κάποιοι απ αυτούς ήταν Εβραίοι. Στη Μαύρη Τέχνη, το πιο γνωστό ποίημα του κινήματος Μαύρες Τέχνες (το καλλιτεχνικό παρακλάδι της Μαύρης Δύναμης), ο Amiri Baraka γράφει ότι οι μαύροι χρειάζονται «ποιήματα-στιλέτα στις γλοιώδεις κοιλιές / των Εβραίων ιδιοκτητών» 21. Το Έθνος του Ισλάμ επίσης κατέφυγε στην αντισημιτική ρητορική. Αυτοί οι καλλιτέχνες και ακτιβιστές είδαν μόνο την επιφανειακή εικόνα της καταπίεσής τους. Πράγματι, οι αφροαμερικανοί ήταν θύματα εκμετάλλευσης απ τους μικροαστούς και τους τραπεζίτες και πράγματι πολλοί απ αυτούς (αλλά όχι όλοι) ήταν Εβραίοι. Εκμεταλλεύονταν όμως τους μαύρους επειδή ήταν επιχειρηματίες, όχι λόγω θρησκείας. Πίσω απ αυτά τα άτομα βρίσκεται ένα παγκόσμιο καπιταλιστικό σύστημα. Αλλά οι μαύροι ακτιβιστές δεν μπορούσαν να το δουν ξεκάθαρα και συγκεκριμένα κι έτσι έριξαν το φταίξιμο στους τραπεζίτες και τους μικροεπιχειρηματίες, που τους είχαν μπροστά στα μάτια τους. Όπως και κατά τον 19ο αιώνα, ο αντισημιτισμός τη δεκαετία του 1960 ήταν ένα εξυπηρετικός λαϊκιστικός μύθος που απέκρυπτε τις ταξικές διαφορές μέσα στην αφροαμερικανική κοινότητα. Οι φτωχοί μαύροι εργάτες θα μπορούσαν να συμμαχήσουν με άλλους φτωχούς ανθρώπους για να εναντιωθούν στην άρχουσα τάξη. Θα μπορούσαν να στραφούν ενάντια στους μαύρους επιχειρηματίες που αργότερα έγιναν αρχηγοί της αστυνομίας και δήμαρχοι. Αντ αυτού, συμμάχησαν με τους μαύρους επιχειρηματίες και πολιτικούς ενάντια σ έναν φανταστικό Εβραίο εχθρό. 21. dagger poems in the slimy bellies of the owner-jews 20\n21 Στα μέσα της δεκαετίας του 70 το μαύρο κίνημα έπνεε τα λοίσθια. Οι εξεγέρσεις είχαν κατασταλεί με τη δύναμη των όπλων και οι επαναστάτες είχαν σκοτωθεί ή φυλακιστεί. Ο αμερικανικός καπιταλισμός κατέφυγε σε κάποιες συμβιβαστικές μεταρρυθμίσεις, έτσι ώστε να εκτονωθεί και να διαλυθεί η ορμή του κινήματος: εξελέγησαν μαύροι δήμαρχοι σε διάφορες πόλεις των ΗΠΑ και άνοιξαν νέες θέσεις εργασίας ΤΑΡΑΧΕΣ ΣΤΟ ΝΙΟΥΑΡΚ ΤΟΥ ΝΙΟΥ ΤΖΕΡΣΕΪ, ΙΟΥΛΙΟΣ 1967 για αφροαμερικανούς. Πάντα υπήρχαν μαύροι επιχειρηματίες και μεσοαστοί, αλλά ο θεσμοθετημένος φυλετικός διαχωρισμός και η βία του λευκών ρατσιστικών συμμοριών τους κρατούσαν στο γκέτο, όπου εξυπηρετούσαν τα συμφέροντα της μαύρης εργατικής τάξης. Τώρα, με τα περισσότερα νομικά και κοινωνικά εμπόδια να εκλείπουν, μπόρεσαν να ανέλθουν κοινωνικά και οικονομικά, αφήνοντας πίσω τους φτωχούς αφροαμερικανούς. Όπως όλοι οι καπιταλιστές, έτσι και οι αφροαμερικανοί καπιταλιστές στόχευαν στο κέρδος πάνω απ τον άνθρωπο, ανεξαρτήτως χρώματος. Όπως όλοι οι πολιτικοί, οι μαύροι πολιτικοί φρόντιζαν για τα προσωπικά τους συμφέροντα, με τα συμφέροντα των ψηφοφόρων τους να έρχονται σε δεύτερη μοίρα. Οι μαύροι δήμαρχοι που εξελέγησαν τη δεκαετία του 70 σύντομα βρέθηκαν επικεφαλής της καταστολής του ίδιου του μαύρου κινήματος. Στη Φιλαδέλφεια, ο αφροαμερικανός δήμαρχος Wilson Goode προεξήρχε της βομβιστικής επίθεσης της αστυνομίας κατά της μαύρης ριζοσπαστικής οργάνωσης MOVE το Οι πράξεις των αφροαμερικανών καπιταλιστών και πολιτικών μπέρδεψαν τους αγωνιστές του μαύρου κινήματος, οι οποίοι νόμιζαν ότι ο αγώνας τους ήταν κοινός για όλους τους μαύρους. Μαύροι επαναστάτες που θα μπορούσαν να ανατρέψουν αυτή την πλάνη -όπως ο Fred Hampton 22 - φυλακίστηκαν ή σκοτώθηκαν, με αποτέλεσμα οι νεότερες γενιές να μην εκτεθούν στην ιδέα του ταξικού πολέμου μεταξύ των μαύρων εργατών απ τη μία και της άρχουσας τάξης, ανεξαρτήτως χρώματος, απ την άλλη. Άλλοι μαύροι αγωνιστές βοήθησαν μαύρους πολιτικούς στις προεκλογικές εκστρατείες τους ή κατέλα- 22. Fred Hampton: Αφροαμερικανός ακτιβιστής, αναπληρωτής πρόεδρος του παραρτήματος των Μαύρων Πανθήρων στο Ιλλινόις. Δολοφονήθηκε στον ύπνο του από μια ομάδα αστυνομικών υπό την εισαγγελία του Ιλλινόις σε συνεργασία με την αστυνομία του Σικάγο και το FBI. (ΣτΜ) 21\n22 βαν ακαδημαϊκες θέσεις και σταδιακά έπαψαν να ασχολούνται με την επανάσταση. Τα απελευθερωτικά κινήματα σε Αφρική, Ασία και Λατινική Αμερική έφτασαν στο τέλος τους και οι επαναστατικές θεωρίες έχασαν τη δημοτικότητά τους. Δημιουργήθηκε έτσι ένα ιδεολογικό κενό στις κοινότητες των φτωχών μαύρων εργατών, που έβλεπαν πρώην ανθρώπους του γκέτο να αποκτούν πολιτική και οικονομική δύναμη, ενώ η φυλετική καταπίεση συνεχιζόταν για τους ίδιους. Η θεωρία Illuminati έρχεται να καλύψει αυτό το κενό. Λέει τώρα ότι οι αφροαμερικανοί που κατάφεραν να Ο ΑΦΡΟΑΜΕΡΙΚΑΝΟΣ ΔΗΜΑΡΧΟΣ WILSON GOODE ΠΡΟΕΞΗΡΧΕ ΤΗΣ ΒΟΜΒΙΣΤΙΚΗΣ ΕΠΙΘΕΣΗΣ ΤΗΣ ΑΣΤΥΝΟΜΙΑΣ ΚΑΤΑ ΤΗΣ ΜΑΥΡΗΣ ΡΙΖΟΣΠΑΣΤΙ- ΚΗΣ ΟΡΓΑΝΩΣΗΣ MOVE ΤΟ ανελιχθούν, το κατάφεραν γιατί ανήκουν σε μια μυστική οργάνωση εξουσιαστών ή έχουν κάνει συμφωνία με το διάβολο. Η καταπίεση, σύμφωνα με τη θεωρία, συνεχίζεται γιατί αυτή η οργάνωση είναι παντοδύναμη. Και η μόδα των θεωριών συνωμοσίας κάθε άλλο παρά καταλαγιάζει τη δεκαετία του 90. ΘΕΩΡΙΑ ILLUMINATI ΚΑΙ «ΝΕΑ ΤΑΞΗ ΠΡΑΓΜΑΤΩΝ» Η θεωρία Illuminati επανέκαμψε στις ΗΠΑ στις αρχές του 90. Πριν την κατάρρευση της Σοβιετικής Ένωσης και το τέλος του Ψυχρού Πολέμου, τα περισσότερα γεγονότα μπορούσαν να αιτιολογηθούν με βάση τη διαμάχη μεταξύ του αμερικανικού καπιταλισμού και του ρωσικού σοσιαλισμού. Κάθε εθνικός απελευθερωτικός αγώνας στον Τρίτο Κόσμο έπρεπε να διαλέξει ανάμεσα σ αυτές τις δύο πλευρές. Όλα όμως αλλάζουν με το τέλος του Ψυχρού Πολέμου και την καλπάζουσα παγκοσμιοποίηση. Το 1990, ο George Bush (ο πρεσβύτερος) θα αποκαλέσει την πτώση της ΕΣΣΔ και νίκη των ΗΠΑ «νέα τάξη πραγμάτων». Αυτή η φράση υιοθετήθηκε από διάφορους συνωμοσιολόγους, σαν όρος-ομπρέλα κάτω από τον οποίο στοιβάζονται διάφορες θεωρίες συνωμοσίας. Άρχισαν να δημοσιεύονται θεωρίες «υπερσυνωμοσίας», που ένωναν όλες τις προϋπάρχουσες θεωρίες και αστικούς μύθους σε μια κοινή γραμμή με πυρήνα τους Illuminati: Εξωγήινοι, σατανιστές, μυστικά κυβερνητικά σχέδια για αποίκηση του διαστήματος, κλπ. Το πιο γνωστό βιβλίο της εποχής, το Ιδού Ίππος Λευκός 23 του 23. Behold a Pale Horse (1991). Ο τίτλος είναι προφανώς δανεισμένος από χωρίο της Αποκάλυψης του Ιωάννη (ΣτΜ) 22\n23 William Cooper, ενώνει μια ποικιλία θεωριών σ ένα μεγάλο πλέγμα που περιέχει μεταξύ άλλων τους Illuminati, Εβραίους τραπεζίτες, τα Πρωτόκολλα των Σοφών της Σιών, εξωγήινους. Πολλές απ αυτές τις θεωρίες υιοθετήθηκαν και από φτωχούς λευκούς εργάτες. Οι λευκοί ήταν εξοργισμένοι με την ανέχεια των κλειστών εργοστασίων και της παγκοσμιοποίησης και με τη συνεχή οικονομική ανέλιξη των μη-λευκών στις ΗΠΑ. Εμφανίστηκαν έτσι αστικοί μύθοι που μιλούσαν για σιωπηλά ελικόπτερα που ερχόντουσαν τη νύχτα για να τους πάρουν τα όπλα, για σχέδια της κυβέρνησης να εξαπολύσει φονικές συμμορίες αφροαμερικανών κατά των λευκών. Υποστήριζαν ότι οι λευκοί που είχαν στην κατοχή τους όπλα και ήταν πιστοί στο Σύνταγμα των ΗΠΑ όφειλαν να αμυνθούν. Αυτές οι θεωρίες ήταν πολύ δημοφιλείς σε ομάδες όπως η Πολιτοφυλακή του Μίσιγκαν 24. Κάποιοι λευκοί ήταν ξεκάθαρα και συνειδητά ρατσιστές και είχαν προηγούμενως αντιταχθεί στις αλλαγές της δεκαετίας του 60. Άλλοι όμως, βιώνοντας τη φτώχεια και την εκμετάλλευση, βρήκαν στους αφροαμερικανούς -και τους Illuminati- έναν βολικό αποδιοπομπαίο τράγο, όπως ακριβώς είχαν κάνει τριάντα χρόνια πριν οι αφροαμερικανοί με τους Εβραίους. Και στις δύο περιπτώσεις οι κοινωνικές αυτές ομάδες κατέληξαν να πολεμούν τον λάθος εχθρό, αντί να αναπτύξουν δεσμούς αλληλεγγύης με άλλες καταπιεσμένες ομάδες. Παρά τη συντηρητική τους φύση και καταγωγή, αυτές οι νέες θεωρίες απέκτησαν μεγάλη απήχηση στο γκέτο μέσα από ανεξάρτητες εκδόσεις και, με την εξάπλωση του διαδικτύου, μέσα από ιστοσελίδες και βίντεο. Φαίνεται ίσως περίεργο το γεγονός ότι η ίδια θεωρία έχει απήχηση τόσο στους λευκούς υπερσυντηρητικούς όσο και στους φτωχούς αφροαμερικανούς. Αλλά στην πραγματικότητα αυτές οι περίεργες «συμμαχίες» έχουν παρελθόν. Σε πολλές ιστορικές περιόδους, τα λευκά ρατσιστικά και τα μαύρα εθνικιστικά κινήματα έχουν συνεργαστεί. Τη δεκαετία του 20 ο Τζαμαϊκανός Marcus Garvey συναντιέται με μέλη της Κου Κλουξ Κλαν για να συζητήσουν τρόπους διαχωρισμού λευκών - μαύρων βάσει του σχεδίου του Garvey, του επονομαζόμενου «Πίσω στην Αφρική». Τη δεκαετία του 60 το Έθνος του Ισλάμ είχε παρόμοιες συζητήσεις με την ΚΚΚ. Στην Νότια Αφρική τη δεκαετία του 80 κατά την κατάρρευση του απαρτχάιντ 25, εθνικιστές από τη φυλή των Ζουλού συναντιούνται με τη ρατσιστική οργάνωση AWB για να συζητήσουν τη διχοτόμηση της χώρας σε δύο ξεχωριστά έθνη, λευκό και μαύρο. 24. Michigan Militia: παραστρατιωτική οργάνωση ιδρυθείσα το 1994 υπό τον Norman Olson, πρώην υπαξιωματικό της αεροπορίας, με αφορμή φανταστικές καταπατήσεις δικαιωμάτων των πολιτών εκ μέρους της ομοσπονδιακής κυβέρνησης. (ΣτΜ) 25. Το Απαρτχάιντ ήταν μια πολιτική των λευκών που καθόριζε και επέβαλλε τη διάκριση των ανθρωπίνων ομάδων μέσα σε ένα κράτος βάσει φυλετικών κριτηρίων σε καθορισμένες γεωγραφικές περιοχές. Βλέπε και Λεξικό Όρων (ΣτΜ) 23\n24 Η συνεννόηση μεταξύ αυτών των κινημάτων βασίζεται στην κοινή λαϊκιστική λογική τους. Τόσο οι λευκοί ρατσιστές όσο και οι μαύροι εθνικιστές πιστεύουν ότι υπάρχει θεμελιώδης και ουσιαστική διαφορά μεταξύ λευκών και μαύρων. Και οι δύο πιστεύουν ότι πρέπει να διαχωριστούν οι μεν απ τους δε. (Οι λευκοί λένε, αν δεν μπορούμε να τους κάνουμε δούλους, τότε ας τους στείλουμε πίσω στην Αφρική. Οι μαύροι λένε, αν οι λευκοί δε μας αποδέχονται, ας φτιάξουμε δικό μας ξεχωριστό κράτος). Η θεωρία Illuminati δεν είναι παρά ένα παράδειγμα αυτής της κοινής πλεύσης. Σε ένα πλαίσιο συνωμοσιολογικό, οι άνθρωποι του μαύρου γκέτο εντοπίζουν ως εχθρούς τις τράπεζες και την πολιτική ελίτ και τάσσονται με τα συμφέροντα των αφροαμερικανικών επιχειρήσεων, με σκοπό να ενισχύσουν την κοινότητα (όπως έγινε με το μαύρο κίνημα του 60). Οι λευκοί συντηρητικοί εντοπίζουν τους ίδιους εχθρούς (αλλά επιπλέον και τους έγχρωμους) και χρησιμοποιούν κατά το δοκούν το Σύνταγμα των ΗΠΑ με απώτερο σκοπό να ενσωματωθούν στις πολιτικές και οικονομικές ελίτ των λευκών. Αυτή η τάση είναι ευδιάκριτη σε συνωμοσιολογικές εκπομπές όπως το Infowars του Alex Jones 26. Η θεωρία Illuminati ενέχει τους ίδιους κινδύνους με τις θεωρίες του λευκού ρατσισμού και του μαύρου εθνικισμού: συμπλέει με τα λαϊκιστικά κινήματα που συνασπίζουν τους λευκούς και μαύρους φτωχούς με τις αντίστοιχες ελίτ που τους καταπιέζουν, αντί να ενθαρρύνει τη δημιουργία ενός κινήματος που θα εξαφανίσει το ρατσισμό και θα απελευθερώσει τη φτωχή εργατική τάξη. Η θεωρία Illuminati είναι επισφαλής και για έναν ακόμη λόγο: αδυνατεί να δώσει μια επαρκή εξήγηση για την καταπίεση απ τη μία και την αντίσταση απ την άλλη. 26. Θα μπορούσε κανείς να τον περιγράψει ως τον αντίστοιχο Λιακόπουλο των ΗΠΑ, τηρουμένων των αναλογιών (ΣτΜ) 24\n25 3. ΓΙΑΤΙ Η ΘΕΩΡΙΑ ILLUMINATI ΔΕΝ ΕΥΣΤΑΘΕΙ Υπάρχουν διάφορα λογικά κενά στη θεωρία Illuminati. Παρουσιάζουμε εδώ έξι από αυτά: 1. Η θεωρία Illuminati λέει ότι όλα συνδέονται μεταξύ τους, χωρίς να αφήνει περιθώρια για συμπτώσεις ή λάθη. Οι συνωμοσιολόγοι συνδέουν τα πάντα με τους Πεφωτισμένους. Πιστεύουν ότι κάθε μεγάλο ιστορικό γεγονός στην ανθρώπινη ιστορία είναι προσεκτικά σχεδιασμένο και ελεγχόμενο από συνωμοτικές ομάδες. Δεν υπάρχει περιθώριο σύμπτωσης: όλα συμβαίνουν για κάποιο λόγο και είναι αποτέλεσμα σχεδίου. Αυτή η οπτική της ιστορίας παραβλέπει το γεγονός ότι υπάρχει πάντα ένα κενό μεταξύ αυτού που ένα άτομο ή μια ομάδα θέλουν να γίνει και αυτού που τελικά γίνεται. Αυτό το κενό είναι γεγονός. Υπάρχει για τους πλούσιους και ισχυρούς όπως για κάθε άλλον. Ακόμα και η κυβέρνηση των ΗΠΑ, η πιο ισχυρή κυβέρνηση του κόσμου, δεν μπορεί να ελέγξει δεκάδες γεγονότα που συμβαίνουν κάθε χρόνο, από φυσικές καταστροφές μέχρι γραφειοκρατικά μπερδέματα. Προφανώς κάποια μεγάλα ιστορικά γεγονότα δρομολογήθηκαν από σημαντικά άτομα ή ομάδες, όπως η Οκτωβριανή Επανάσταση απ τους μπολσεβίκους, ή το μαύρο απελευθερωτικό κίνημα απ τους Μαύρους Πάνθηρες. Αλλά σοβαρές μελέτες δείχνουν ότι καμία απ αυτές τις ομάδες δεν ήταν ανέκαθεν πανίσχυρες. Υπάρχουν πάντα απρόοπτα, συμπτώσεις, τυχαία γεγονότα και λάθη. 2. Η θεωρία Illuminati καθιστά τον εχθρό παντοδύναμο. Οι συνωμοσιολόγοι, με το να αρνούνται τους ιστορικούς παράγοντες του τυχαίου και του λάθους, προσδίδουν σχεδόν θεϊκό χαρακτήρα στους Illuminati. Αυτό θυμίζει την εποχή που οι αγρότες έβλεπαν τους βασιλιάδες σαν απρόσιτους θεούς που ήταν αδύνατο να ανατραπούν. Η αλήθεια είναι ότι δεν υπάρχει κοινωνική ομάδα τόσο δυνατή που να μην μπορεί να ανατραπεί. Κάποτε ήρθε η Γαλλική Επανάσταση και το βασιλικό ζεύγος αποκεφαλίστηκε. Σε κάθε ιστορική περίοδο αναδύονται μύθοι που καθιστούν τους εκάστοτε κυρίαρχους ανίκητους. Με κάθε μετάβαση σε νέα ιστορική περίοδο, οι μύθοι αυτοί καταρρέουν. 3. Η θεωρία Illuminati στερείται λογικών ή επιστημονικών επιχειρημάτων. Όταν οι άνθρωποι μιλάνε για θεωρίες συνωμοσίας, απλά υπαινίσσονται αόριστα ότι 25\n26 υπάρχει κάποια σύνδεση μεταξύ γεγονότων και μυστικών εταιρειών, χωρίς να εξηγούν πώς ακριβώς συνδέονται. Για παράδειγμα, κάποιος μπορεί να πει «Την ίδια μέρα που ο Ομπάμα έδωσε μια ομιλία όπου χρησιμοποίησε μια μεταφορά με τη λέξη 'σεισμός', έγινε σεισμός. Αυτό δεν ήταν σύμπτωση». Ο συνωμοσιολόγος υπαινίσσεται μια σύνδεση, αλλά δεν εξηγεί ποια είναι αυτή. Ο Ομπάμα προκάλεσε τον σεισμό; Αν ναι, γιατί να εκτεθεί αφήνοντας υπονοούμενα; Το αφήνουν στη φαντασία του ακροατή. Αυτό επιτρέπει στον συνωμοσιολόγο να αποφύγει να δώσει εξηγήσεις και αποδείξεις για τους ισχυρισμούς του. Στις περισσότερες περιπτώσεις, αν κάποιος περιέγραφε τη σύνδεση ανοιχτά και χωρίς υπαινιγμούς, αυτή θα φαινόταν χαζή ή απλά αβάσιμη. Άλλες φορές προτείνουν μια εξήγηση αλλά αμέσως μετά, μέσω ενός λογικού άλματος, ισχυρίζονται ότι αυτή η εξήγηση είναι απόλυτα ακριβής και σίγουρη. Μια εξήγηση όμως, όταν είναι λογική, δεν είναι απαραίτητα και πιθανή. Αν το αμάξι σου υπερθερμανθεί, κι εσύ για να το εξηγήσεις λες ότι ένα πουλί έχει φτιάξει φωλιά μέσα στο ψυγείο, η εξήγησή σου θα μπορούσε να είναι ακριβής. Αλλά αυτό δε σημαίνει ότι είναι η πιο πιθανή. Για να αποδείξεις ότι η θεωρία σου είναι αυτή που ανταποκρίνεται στην πραγματικότητα, θα πρέπει πρώτα ν αποδείξεις ότι οι εξίσου λογικές θεωρίες είναι λιγότερο πιθανές, ή να αποδείξεις έμπρακτα τη θεωρία σου ανοίγοντας το ψυγείο της μηχανής. Οι θεωρίες συνωμοσίας ποτέ δεν το κάνουν αυτό και δικαιολογούνται λέγοντας ότι είναι αδύνατο ν αποκτήσει κανείς πρόσβαση σε ντοκουμέντα για μια τόσο μυστική οργάνωση. Στην πραγματικότητα, υπάρχουν πολλές αποδείξεις σχετικά με τις καθημερινές πράξεις της καπιταλιστικής τάξης. Τα περισσότερα καπιταλιστικά πλάνα οικονομικής και εξωτερικής πολιτικής δημοσιεύονται ανοιχτά στις σελίδες του Economist και του Wall Street Journal 27. Πολλές φορές υπάρχουν δημόσιες διαφωνίες και συχνά κάποια σχέδια ναυαγούν. Σαφώς και υπάρχουν μυστικά, αλλά όπως έδειξαν τα Wikileaks και ο Edward Snowden, ακόμα κι αυτά μπορεί να αποκαλυφθούν από θαρραλέους ανθρώπους που είναι διατεθειμένοι να δράσουν. Επιπλέον, τα περισσότερα από αυτά τα μυστικά είναι στην πραγματικότητα αυτό που λέμε «κοινά μυστικά»: οι πληροφορίες βρίσκονται σε κοινή θέα σε δημόσιες βιβλιοθήκες και ιστοσελίδες. Αλλά ο όγκος της διαθέσιμης πληροφορίας μας εμποδίζει να ξεχωρίσουμε το σημαντικό απ το ασήμαντο. 4. Η θεωρία Illuminati είναι αδύνατο να διαψευστεί. Οι συνωμοσιολόγοι έχουν μια έξυπνη απάντηση για όσους διαφωνούν μαζί τους: «Αυτό ακριβώς θέλουν αυτοί να νομίζεις». Οι ίδιοι βέβαια ποτέ δεν αναρωτιούνται μήπως νομίζουν αυτό «που θέλουν αυτοί» να νομίζουν. Πρόκειται για μια παγίδα, που καθιστά οποιοδήποτε επιχεί- 27. Oικονομικές εφημερίδες των ΗΠΑ (ΣτΜ) 26\n27 ρημα αναξιόπιστο εκ των πραγμάτων. Απαγορεύει έτσι σε κάποιον να εξετάσει την ακρίβεια οποιασδήποτε θεωρίας. Πώς είμαστε σίγουροι ότι όλες οι θεωρίες συνωμοσίας που υπάρχουν στο YouTube δεν είναι στην πραγματικότητα δημιούργημα των ίδιων των Illuminati, ή ότι οι Illuminati δεν είναι παρά ένας μύθος κατασκευασμένος απ την κυβέρνηση για να μας πείσει ότι οποιαδήποτε αντίδραση είναι μάταιη; Ή ότι το Ιδού Ίππος Λευκός δεν είναι μια φάρσα των Πεφωτισμένων; Η λίστα με τις λογικές παγίδες είναι ατέλειωτη. 5. Η θεωρία Illuminati οδηγεί στον ελιτισμό. Οι περισσότεροι εισηγητές θεωριών συνωμοσίας ισχυρίζονται ότι θέλουν δημοκρατία και διαφάνεια. Αλλά δεν υπάρχει τίποτα στις θεωρίες τους ή τη συμπεριφορά τους που να δείχνει ότι παίρνουν στα σοβαρά κάτι απ τα δύο. Όπως και οι δημιουργοί της θεωρίας Illuminati στις αρχές του 19ου αιώνα, έτσι και οι σημερινοί οπαδοί της θεωρούν ότι η πλειοψηφία της κοινωνίας αποτελείται από τυφλά πρόβατα, ανίκανα για οτιδήποτε χωρίς καθοδήγηση από μια ελίτ. Όταν το κοινό δεν ξεσηκώνεται στο άκουσμα των «αποκαλύψεών» τους, το κατηγορούν ως ηλίθιο, αντί να εξετάσουν την ποιότητα των θεωριών τους. Πολύ συχνά, οι θιασώτες της θεωρίας Illuminati θεωρούν εαυτούς ως τους μόνους «φωτισμένους» ανθρώπους και βλέπουν όλους τους υπόλοιπους ως κατώτερούς τους. Πολλοί λοιπόν απ αυτούς είναι το ίδιο ελιτιστές με τις οργανώσεις για τις οποίες μιλάνε. 6. Η θεωρία Illuminati δεν προτείνει εφαρμόσιμες λύσεις για τα προβλήματα που επιχειρεί να εξηγήσει. Σε τελική ανάλυση οι συνωμοσιολόγοι δεν προτείνουν καμία στρατηγική, κανένα πλάνο δράσης, καμία διέξοδο για τα δισεκατομμύρια καταπιεσμένων ανθρώπων στον πλανήτη. Εφόσον, σύμφωνα με αυτούς, ο εχθρός είναι πανίσχυρος και τα πλήθη ανίκανα, τότε τίποτα δεν μπορεί να γίνει. Η μόνη πιθανή δράση είναι να μιλάμε για συνωμοσίες και να γκρινιάζουμε για τη «μάζα» που έχει υποστεί πλύση εγκεφάλου και ποτέ δε θα ξυπνήσει. Ας δούμε για παράδειγμα την επαναστατική στρατηγική που προτείνεται στο βιβλίο Πεφωτισμένοι: Η Οργάνωση Που Κρατάει Όμηρο τον Πλανήτη 28 του Henry Makow. Στο τέλος του βιβλίου ο συγγραφέας δίνει συμβουλές «για επιβίωση στη Νέα Τάξη Πραγμάτων». Μας λέει «να συγκρατήσουμε τη σεξουαλική μας ορμή περιορίζοντάς την σε μια μονογαμική σχέση». Τι σχέση έχει αυτό με την καταπολέμηση της καταπίεσης και της εκμετάλλευσης; Λέει ακόμα «να ξεφύγουμε απ τον καταναγκασμό του χρήματος με το να ζούμε με τα απαραίτητα και να μην επιθυμούμε παραπάνω». Να αποδεχτούμε τη φτώχεια που μας έχει επιβληθεί δηλαδή; Παρακάτω, να «θωρακίσουμε την ψυχή 28. Illuminati: The Cult that Hijacked the World. 27


Πύλη Ιάσωνος και Ρέας - Aυτόματοι Μηχανισμοί Ηφαίστου και Δαίδαλου\nTuesday, 20 October 2009 09:00\tΕλλάς\t- Μαθαίνω την Ελλάδα\nΗ παρουσία, ανάπτυξη και εξέλιξη της επιστήμης της μηχανικής και γενικά της τεχνολογίας στην αρχαία Ελλάδα είναι ένας τομέας έρευνας, σχεδόν αγνοημένος από τους ειδικούς και εντελώς άγνωστος στο πλατό κοινό. Κατά καιρούς έχουν δημοσιευθεί διάφορα άρθρα τα οποία έχουν περιορισμένη εμβέλεια και εξαντλούνται στην επισήμανση του θέματος, επισήμανση που περιορίζεται απλά και μόνο στο γεγονός της ύπαρξης αυτού του χώρου έρευνας, χωρίς να γίνεται λεπτομερέστερη αναφορά.\nΗ επιστήμη της μηχανικής στην κλασική Ελλάδα, κάτω από το βάρος της πλατωνικής κοσμοθεωρίας εξοστρακίστηκε – για να αναπτυχθεί στη διάρκεια της ελληνιστικής περιόδου με επίκεντρο την Αλεξάνδρεια της Αιγύπτου. Στην πόλη αυτή οι Πτολεμαίοι ίδρυσαν το «Μουσείο», ένα ίδρυμα που για τα επόμενα 400 χρόνια θα γίνει κέντρο σπουδών ανώτατου βαθμού, ένα σύγχρονο Πολυτεχνείο, στο οποίο διδάχτηκαν και αναπτύχθηκαν όλες οι επιστήμες με κύρια έμφαση στις «μηχανικές» επιστήμες: υδραυλική, υδροδυναμική, βαλλιστική, καταπελτική, ναυπηγική, πολιορκητική, μηχανική, ιατρική, μαθηματικά, αστρονομία, γεωγραφία κ.λ.π. Ο αιώνα της Μηχανικής, για την αρχαία Ελλάδα είχε ξεκινήσει με την παρουσία και διδαχή των Αρχιμήδη, ο Κττχτίβιο, Φίλων, ο Πάππιος, ο Ηρόστρατος και άλλοι. Η εξέλιξη αυτή, αρκετά υποβαθμισμένη λόγω της διαμάχης Ελλήνων και χριστιανών, συνεχίστηκε εν τούτοις έως πολύ μετά τη χριστιανική χρονολόγηση, μέσα στο Βυζάντιο, όπου ανακαλύπτουμε τον απόηχο της λαμπρής εξέλιξης σε αρκετούς τομείς. Αλλά ας πάρουμε τα πράγματα από την αρχή…\nΟι παρακάτω πληροφορίες προέρχονται από το βιβλίο του Χρήστου Λάζου, Μηχανική και Τεχνολογία στην Αρχαία Ελλάδα (έκδοση 4). Εμείς εδώ θα αναφέρουμε μια περίληψη των εφευρέσεων και των τεχνολογιών στην Ελλάδα όπως αυτός τις κατέγραψε. Σήμερα θα ασχοληθούμε με την λεγόμενες μυθολογικές κατασκευές.\nΑΥΤΟΜΑΤΟΙ ΜΗΧΑΝΙΣΜΟΙ ΤΟΥ ΗΦΑΙΣΤΟΥ\nΗ αναφορά σε αυτόματους μηχανισμούς που κατασκευάστηκαν από τον Ήφαιστο παραπέμπει σε εποχές μυθολογικές-προϊστορικές, για τις οποίες δεν υπάρξει κανένα γραπτό αποδεικτικό στοιχείο Υπάρχουν όμως οι έντονες και αξιοπερίεργες αναφορές που έχουν διασωθεί μέσα στο μυθολογικό πλαίσιο της εποχής και είναι αυτά τα στοιχεία που καθιστούν τον Ήφαιστο έναν ξεχωριστό θεό. Αλλά και η γενικότερη αντιμετώπιση του από τους υπόλοιπους θεούς είναι προβληματική Τον θέλουν και δεν τον θέλουν. Τον αποπέμπουν από τον Όλυμπο δυο φορές αλλά τον κάνουν αθάνατο. Με όλα αυτά ο Ήφαιστος μπορεί να θεωρηθεί ως ο πλέον αινιγματικός θεός του Ολύμπου.\nΟ Όμηρος μας πληροφορεί ότι ο θεϊκός σιδηρουργός είχε στημένο το εργαστήρι του πάνω στον Όλυμπο. Εκεί μέσα περνούσε όλη του τη μέρα και με τα εργαλεία του, το σφυρί, το αμόνι και το φυσερό μαστόρευε συνέχεια. Το εργαστήρι του ήταν πλήρως εξοπλισμένο. Έκαιγαν συγχρόνως είκοσι καμίνια που με τη διαταγή του θεού δυνάμωναν τις φλόγες τους και σκορπούσαν τόση θερμότητα, όση χρειαζόταν ο μάστορας για να επεξεργαστεί το χαλκό, το ασήμι και το χρυσάφι.\nΟ Ήφαιστος έκανε πάρα πολλές κατασκευές για τον εαυτό του μα και πάρα πολλά δώρα στους θεούς. Πρώτα απ’ όλα, το παλάτι του ήταν περίλαμπρο. Ολόκληρο από ατόφιο χρυσάφι, σκαλισμένο και δουλεμένο τόσο πολύ, όσο δε θα μπορούσαν να δουλέψουν οι καλύτεροι τεχνίτες όλου του κόσμου, αν δούλευαν σ’ όλη τους τη ζωή. Ήταν γεμάτο από διάφορα στολίδια καμωμένα από ζαφείρια και διαμάντια.\nΚύριος της φωτιάς, κάτοχος των μυστικών της τέχνης του σιδηρουργού, είναι κάτοχος πολλών μηχανικών γνώσεων που ξεπερνούν κατά πολύ τις τεχνολογικές δυνατότητες της εποχής του. Ας θυμηθούμε πόσα θαυμαστά έργα έκανε για τους θεούς ή και τους θνητούς: την υπέροχη ασπίδα της Αθηνάς, τους κεραυνούς του Δία, το θαυμαστό δίχτυ, όπου φυλάκισε τους εραστές Αφροδίτη – Άρη. Όμως ο μύθος τον θέλει κυρίως κατασκευαστή ενός αριθμού μηχανισμών που θυμίζουν σημερινά αυτόματα, όπως μιας σειράς χρυσών γυναικών που τον βοηθούσαν στο εργαστήριο του, οι οποίες μπορούσαν επί πλέον να μιλούν. Πρόκειται για τα πρώτα «αυτόματα» της παγκόσμιας ιστορίας. Περίφημη είναι η αναφορά για την κατασκευή μιας πολυθρόνας – παγίδας, πάνω στην οποία παγίδευσε τη μητέρα του Ήρα και την εκβίασε να του αποκαλύψει ποιος ήταν ο πατέρας του. Το σημερινό της αντίστοιχο είναι οι καρέκλες που αιχμαλωτίζουν τα χέρια και πόδια του ανθρώπου. Ο Ήφαιστος είχε κατασκευάσει επί πλέον μια σειρά τραπεζιών με τρία πόδια, εφοδιασμένα με τροχούς. Τα παράξενα αυτά τραπέζια ήσαν τοποθετημένα γύρω-γύρω στο εργαστήριο του και είχαν τη δυνατότητα να πηγαίνουν στις συνελεύσεις των θεών και να γυρίζουν μόνα τους.\nΤΑΛΩΣ, ΤΟ ΠΡΩΤΟ ΑΥΤΟΜΑΤΟ ΤΗΣ ΙΣΤΟΡΙΑΣ\nΤο όνομα Ταλώς αποδίδεται τόσο σε ανθρώπινα όντα όσο και σε μια περίφημη μηχανική κατασκευή, την, οποία, σύμφωνα πάντα με τα στοιχεία του μύθου, πρέπει να ήταν το πρώτο ρομπότ στην παγκόσμια ιστορία. Σαν υπαρκτό ανθρώπινο ον θεωρείται γιος της Πολυκάστης, αδελφής του Δαίδαλου, που επηρεασμένος από τη μηχανική ιδιοφυΐα του θείου του έκανε και ο ίδιος σημαντικές ανακαλύψεις όπως το πριόνι (από ένα ψαροκόκαλο), τον κεραμικό τροχό, και το διαβήτη.\nΣαν μηχανικό, τεχνητό πλάσμα, οφείλει την κατασκευή του είτε στον Δαίδαλο (παρακάτω θα αναφέρουμε και τον Δαίδαλο) είτε στον Ήφαιστο. Επικρατέστερη είναι η άποψη που θέλει τον Τάλω κατασκευασμένο από τον Ήφαιστο κατ’ εντολήν του Δία, ο οποίος τον χάρισε στο Μίνωα για να φυλά» την Κρήτη. Ήταν κατασκευασμένος από μπρούντζο και διέθετε μία και μοναδική φλέβα, η οποία ξεκινούσε από το λαιμό και κατέληγε στον αστράγαλο του, όπου ένα χάλκινο καρφί ή βίδα έκλεινε την έξοδο της. Μέσα στη φλέβα του Τάλω κυλούσε το ιχώρ, δηλαδή το «αίμα των αθανάτων», θείο υγρό που του έδινε ζωή. Κύριο έργο του Τάλω ήταν να διατρέχει τις ακτές της Κρήτης τρεις φορές την ημέρα, να ρίχνει βράχους στα εχθρικά πλοία, να σκοτώνει τους εισβολείς και επί πλέον να περιφέρεται στο εσωτερικό του νησιού μεταφέροντας από χωριό σε χωριό τους νόμους που θεσμοθετούσε ο Μίνωας. Τους εισβολείς εξόντωνε αγκαλιάζοντας τους, ενώ ταυτόχρονα πυρακτωνόταν —άγνωστο πώς— και τους κατέκαιγε. Όλες οι προδιαγραφές του μύθου για τον Τάλω είναι προδιαγραφές ενός υπερφυσικού ρομπότ ή ανδροειδούς: μεγάλη ταχύτητα, τεράστια δύναμη εκτόξευσης βαρών, υγρά μπαταρίας, αυτοθέρμανση).\nΓια το μέγεθος του Τάλου ο Απολλόδωρος γράφει: “…Ούτως ο Τάλως τρις εκάστης ημέρας την νήσον περιτροχάζων ετήρει….”, ο Απολλώνιος ο Ρόδιος: “…..τρις περί χαλκείοις Κρήτην ποσί δινεύοντα……”. Η Κρήτη έχει γραμμικό μήκος 254 χιλιόμετρα και περίμετρο 980 χιλιόμετρα. Συνεπώς ο Τάλως στην διάρκεια της ημέρας (12 ώρες ) έκανε 980 Χ 3=2940 χιλιόμετρα μέσα σε 12 ώρες, δηλαδή είχε μέση ωριαία ταχύτητα 245 χλμ/ώρα! Ο Απολλόδωρος, ο Απολλώνιος ο Ρόδιος και ο Λουκιανός αναφέρουν ότι ο Τάλως ήταν καμωμένος από χαλκό. Πιθανόν ήταν από μπρούτζο (κράμα χαλκού-κασσίτερου) καθώς ο σκέτος χαλκός είναι αρκετά μαλακός. Στοιχεία γι αυτό έχουμε και λόγω του χρώματος του Τάλου που εικονίζετε σε αγγεία ως χρυσοπράσινος, που είναι το χρώμα του μπρούτζου, ενώ ο Απολλώνιος λεει: “…και ήταν φτιαγμένος από το είδος εκείνο του χαλκού και ήταν όλος χάλκινος…..”\nΧαρακτηριστικός είναι και ο «θάνατος» του Τάλω* όταν από την Κρήτη περνούσαν οι Αργοναύτες ο Ποίας, πατέρας του Φιλοκτήτη, τόξευσε το χάλκινο καρφί στη φτέρνα του Τάλω, το έβγαλε από τη θέση του και χύθηκε ο ιχώρ. Αν αυτά είναι πράγματι στοιχεία ενός μύθου, τότε ο μύθος αναφέρεται σε κάποιο ρομπότ, ίσως από τα πιο εξελιγμένα που κατασκεύασε ο Ήφαιστος.\nΟΙ ΚΑΤΑΣΚΕΥΕΣ ΤΟΥ ΔΑΙΔΑΛΟΥ\nΟ Δαίδαλος που ακόμη εξακολουθεί να παραμένει μια ανεξιχνίαστη φυσιογνωμία, μια προικισμένη προσωπικότητα της μηχανικής επιστήμης, της οποίας τα επιτεύγματα είναι άγνωστα ή καλυμμένα με μυθολογικά πέπλα. Μεγάλος μύστης και κάτοχος πέρα από κάθε αμφιβολία— απόκρυφων γνώσεων, έμεινε στην ιστορία αθάνατος με τις περίφημες κατασκευές και έργα του, όπως ο Λαβύρινθος και το παλάτι της Κνωσσου.\nΤο μηχανικό επίτευγμα με το οποίο πέρασε στο μύθο ήταν η κατασκευή δύο πτητικών μηχανών που τις χρησιμοποίησαν ο ίδιος και ο γιος του ‘ Ικαρος για να αποδράσουν από την Κρήτη. Επρόκειτο για ατομικές μηχανικές κατασκευές που κινούνταν με την ανθρώπινη, μυϊκή δύναμη. Σε πείραμα που διενέργησε το ΜΙΤ (Ινστιτούτο Τεχνολογίας Μασαχουσέτης) το 1988, με ποδοκίνητο ανεμόπτερο, χειριζόμενο από τον έλληνα ποδηλάτη Κανέλλο Κανελλόπουλο και με μια πτήση διαρκείας 3 ωρών και 54 λεπτών από τφ Κρήτη στη Σαντορίνη, αποδείχτηκε ότι η πτήση των Δαίδαλου και Ίκαρου ήταν γεγονός.\nΟ Δαίδαλος κατασκεύασε επίσης κινητά αγάλματα που δούλευαν με υδράργυρο και τα οποία φύλαγαν το Λαβύρινθο. Επινόησε μια τεχνητή αγελάδα (για τη γυναίκα του Μίνωα, Πασιφάη), ανακάλυψε τη σφήνα, το τσεκούρι, και έναν αριθμό από μικρά αγάλματα, τους «Δαίδαλους», καθώς επίσης και ξύλινες κινούμενες κούκλες για την οικογένεια του Μίνωα. Όταν αποκάλυψε τα μυστικά του Λαβύρινθου στο Θησέα, κυνηγήθηκε από το Μίνωα. Κατά τη διαφυγή του, και μετά το θάνατο του γιου του, στο σημερινό Ικάριο πέλαγος, συνέχισε την πτήση του έως την Αθήνα. Από εκεί πήγε στην Κάμιρο τ/;ς Σικελίας, όπου εργάστηκε ως αρχιτέκτονας και μηχανικός ατψ υπηρεσία του βασιλιά Κόκαλου. Γνωρίζουμε ότι έκανε και εδώ διάφορες μηχανικές κατασκευές και αρδευτικά έργα. Είναι άγνωστο πού ακριβώς πέθανε.\nΚλεόστρατος ο Τενέδιος (περ. 520/548 – 432 π.κ.χ.)\nΗ τεχνολογία στην αρχαιότητα, και οι μηχανές του Κτησίβιου.\nΟ Ηνίοχος των Δελφών και του Πλάτωνα\nΠροηγμένη αρχαία ελληνική τεχνολογία-Οι πρόγονοι δεκάδων συσκευών που χρησιμοποιούμε σήμερα\nΗ κορυφαία λέξη στον κόσμο είναι ΕΛΛΗΝΙΚΗ !!!!\nΕλλάς ελλήνων νοικοκυραίων (46 χρόνια μετά)


Forbes: Στην Κρήτη η ομορφότερη παραλία του κόσμου! – HANIA.news\n«Η θέα με εξέπληξε: ένας ορίζοντας μπλε ουρανού, κατέληγε σε ένα τόξο λευκόχρυσης άμμου, περιτυλιγμένο από καταπράσινα πεύκα και πλαισιωμένο από το μπεζ των οροσειρών, χαρακτηριστικό του πανέμορφου νησιού», αναφέρει ο Αντονι Γκραντ, συντάκτης του άρθρου στο Forbes.\nΣτο εκτενές αφιέρωμά του στην καλύτερη παραλία του κόσμου, αναφέρει:\n«Ο Κομμός, βρίσκεται στη νότια άκρη του κόλπου της Μεσαράς, απέχει 66 χλμ. από την πόλη του Ηρακλείου, και περίπου 2 χλμ. περίπου από τα Μάταλα και 10 χλμ. από τον αρχαιολογικό χώρο της Φαιστού. Ο Κομμός, κατά την αρχαιότητα, ήταν το λιμάνι της Φαιστού και δίπλα στην παραλία θα συναντήσετε σήμερα ερείπια της αρχαίας πόλης.\nΤην παραλία αυτή επιλέγουν οι θαλάσσιες χελώνες Καρέτα Καρέτα για να γεννήσουν τα αυγά τους, κατά τη διάρκεια των καλοκαιρινών μηνών, ενώ κάθε χρόνο η παραλία ελέγχεται από τον οργανισμό Archelon, τον οργανισμό που ασχολείται με την προστασία της θαλάσσιας χελώνας. Αν βρεθείτε στον Κομμό μπορείτε να απολαύσετε ένα από τα πιο μαγευτικά ηλιοβασιλέματα στην Κρήτη, με θέα τα νησάκια Παξιμάδια. Επίσης, μπορείτε να δείτε το Βόλακα, ένα τεράστιο βράχο που βρίσκεται λίγα μέτρα από την παραλία. Ο βράχος αυτός, σύμφωνα με τη μυθολογία, είναι ο βράχος εκείνος που πέταξε ο Κύκλωπας Πολύφημος στον Οδυσσέα για να εμποδίσει τη διαφυγή του από το νησί, όπου τον κρατούσε αιχμάλωτο μαζί με τους συντρόφους του».\nΣΤΗΝ ΚΡΗΤΗ Η ΟΜΟΡΦΟΤΕΡΗ ΠΑΡΑΛΙΑ ΤΟΥ ΚΟΣΜΟΥ\nΧανιά και Ryanair | Αυτό... παραπάει, κύριε Ο’ Λίρι


Αυτά είναι τα δεδομένα για την (πιθανή) σέντρα\nΔευτέρα 16 Οκτωβρίου 2017 13:56\nΗ εξέταση των φακέλων των ομάδων της Football League θα κρίνει το αν θα έχουμε σέντρα το επόμενο Σαββατοκύριακο ή αν θα πάρει μια παράταση. Το ζήτημα που έχει προκύψει με την στελέχωση του νέου προεδρείου της ΕΕΑ λύνεται, αφού με ενέργειες του υπουργείου εργασίας και του υφυπουργού αθλητισμού, Γιώργου Βασιλειάδη, θα υπάρξει εγκύκλιος που θα ξεκαθαρίζει πως οι συνταξιούχοι δικαστικοί δεν θα αντιμετωπίζουν πρόβλημα με τις συντάξεις τους για τα 50 ευρώ που λαμβάνουν για κάθε συνεδρίαση της ΕΕΑ.\nΕπομένως, οι συνταξιούχοι δικαστικοί που έχουν ήδη παραιτηθεί, έχοντας αφήσει ακέφαλη την Επιτροπή Επαγγελματικού Αθλητισμού, μπορούν χωρίς πρόβλημα να επιστρέψουν στα καθήκοντά τους.\nΒέβαια, ο πρώην πρόεδρος, Δημήτριος Μαζαράκης (Αρεοπαγίτης επί Τιμή) δεν θα ενεργοποιηθεί ξανά, όμως σύμφωνα με πληροφορίες ο πρώην αναπληρωτής πρόεδρος, Γεώργιος Ζώης (Εφέτης), αναμένεται να αναλάβει την προεδρία της ΕΕΑ.\nΑναφορικά με το πρωτάθλημα της Football League και την εξέταση των φακέλων που κρίνουν την σέντρα του επόμενου πρωταθλήματος, οι πληροφορίες αναφέρουν πως αν οι ελλείψεις στους φακέλους είναι λίγες, τότε θα έχουμε σέντρα κανονικά το ερχόμενο Σαββατοκύριακο. Αν οι ελλείψεις είναι πολλές, τότε αναγκαστικά θα υπάρξει μια μίνι παράταση για την προσκόμιση των σχετικών δικαιολογητικών, ώστε οι φάκελοι να είναι πλήρεις.\nΟυσιαστικά, το πότε θα έχουμε σέντρα στο πρωτάθλημα της δεύτερης τη τάξει κατηγορίας, είναι στο χέρι των ομάδων, αφού αυτές είναι υποχρεωμένες να έχουν πλήρεις φακέλους ή έστω όσο το δυνατόν πιο πλήρεις. Σε αυτή την περίπτωση, θα έχουμε κανονικά την έναρξη στο πρωτάθλημα.


Η μεγάλη και στιβαρή επιφάνεια παρέχει μία σταθερή πλατφόρμα για όλες τις εργασίες επισκευής. Ο πάγκος εργασίας διαθέτει 6 συρτάρια, εξασφαλίζοντας την οργάνωση εργαλείων, εξαρτημάτων και αξεσουάρ, όπως βίδες, καρφιά και κολλητικές ταινίες. Όλα τα συρτάρια διαθέτουν μηχανισμό με ρουλεμάν για ομαλή κύλιση. Επίσης, διαθέτει ένα τμήμα που κλειδώνει και είναι κατάλληλο για μεγαλύτερα εργαλεία, όπως δράπανα, καρούλια καλωδίων και τριβεία.\nΜε ένα ντουλάπι με πόρτα που μπορεί να κλειδώσει